Singlearen amaia? - Elhuyar Aldizkaria\nHasiera » Albisteak » Singlearen amaia?\n1988/08/01 16. zenbakia\n45 bira minutuko disko txikiak berea egingo omen du laster. Philips eta Sony etxeek hogei minutuko iraupena izango duen eta laserrez irakurriko den disko konpaktoa zabaldu nahi dute.\nGure gazte-denborako guateketako 45 bira minutuko disko txikiak berea egingo omen du laster. Hori da behinik behin Philips eta Sony etxeek lortu nahi dutena. Hogei minutuko iraupena izango duen eta laserrez irakurriko den disko konpaktoa zabaldu nahi dute. Hala eta guztiz ere, ez dira diskoaren tamainan ados jartzen.\nPhilipsek oraingo tamaina estandarreko (12 cm) diskoa erabili nahi du. Disko honen zati txiki bat besterik ez litzateke grabatuko. Sonyk ordea, 8 cm-ko diskoa bultzatu nahi du, horrela jogailua txikiagoa izan dadin lortuko delarik.\nAzken hilabeteotan Philips eta Sony demandan aritu dira arazo honen inguruan. Disko konpaktoa fabrikatzeko Philipsen lizentzia duten mundu osoko lantegiei etxeak 8 cm-ko diskoa fabrikatzea debekatu egin die. Philipsen argudioen arabera merkatuan dauden CD jogailuetako asko ez dira neurri txikiko diskoa jotzeko gai.\nSony bere aldetik 8 cm-ko diskoa fabrikatzen ari da eta disc jockey-en artean doan banatzen hauen interesa piztearren.\nAzkenik konpromezua lortu dute. Diska konpainiek 8 cm-ko diskoa saltzerik izango dute. Dauden CD jogailuetara moldatzeko diskoaren diametroa 12 cm-ra zabalduko duen eraztun bat banatuko zaie erosleei.\nSonyk bere aldetik poltsikoko jogailua Japoniako merkatuan jarri du jadanik. 8 cm baino zerbait handiagoa da, bateria kargagarriz dabil, 400 gramo pisatzen ditu eta 50.000 pta inguru balio du.


Xalbador - Wikipedia, entziklopedia askea.\n11967ko txistu, oihu eta txaloak\n(«Fernando Aire» orritik birbideratua)\nUrepele, 1920ko ekainaren 19a\nUrepele, 1976ko azaroaren 7a (56 urte)\n1967ko txistu, oihu eta txaloak[aldatu | aldatu iturburu kodea]\nPatxi Etxeberria Xalbadorri buruz (Ahotsak.eus proiekturako)\n1967ko Bertsolari Txapelketa Nagusian parte hartu zuen, eta bigarren amaitu zuen. Hala ere, urte hartako txapelketan protagonista nagusia izan zen; berak nahi gabe, baina. Bertsolari Txapelketa Nagusien historiako —baita bertsolaritzaren historia osoko ere— gertaera aipatuenetako bat da.\nXalbador Donostiako txapelketan (1967)\n«Zuek ezpazerate kontentu, errua ez daukat ez nik» esaldira heltzean, bat-bateko txaloaldia sekulakoa izan zen, bertsolariaren jarduna eten zuen puska batean, azken bi lerroak bota baino lehen. Bertso horrekin, Xalbadorrek ikus-entzuleen artean sortuak ziren bi muturretako jendea elkartzea lortu zuen. Bere jatorrizko behe-nafarrera alde batera utzita, entzule gehienen euskalkian —gipuzkeraz— moldatu zuen bertso hori, eta horrela haien bihotzetara heltzea lortu.\nEzkerretik hasita, Azpillaga, Koxme Lizaso, Lopategi, Joxe Lizaso, Uztapide, Lasarte, Mitxelena, Mattin eta Xalbador, Ereñotzun, 1975eko maiatzaren 4an Uztapideri egindako omenaldian.\nXalbadorren bertso horren ostean, entzuleek haserrea eta desadostasuna epaimahaiaren erabakiagatik izan zela ikusarazi nahi izan zuten. Gertakari hartatik aurrera, Xalbadorren aldeko maitasun erakustaldiak areagotu egin ziren. Gainera, epaileei beren haserrea erakusteko aukera ez zuten alferrik galdu: epaimahaiko kide bat zutitu zen batean, ikusleek gogor txistukatu zuten, eta txistualdi hura epaimahaiko kidea pilotalekuko pasabidetik zehar bozkagunera zihoan denbora guztian luzatu zen. Gertakari haren ondoren lehiaketa gorabeherarik gabe joan zen.\nEgiaz, baina, Xalbadorri jo zitzaizkion txistuekin, epaimahaia ez zen ausartu hari txapela ematera. Bertsolariek eta bertsozaleek askotan aipatu izan dute geroztik egun hartan Urepeleko artzainarekin egindako bidegabekeria. 1968ko otsailean antolatu zen sariketan, ordea, Basarriren eta Xalbadorren artean banatu zen ehun mila pezetako lehen saria.\nGipuzkoarrek txistukatu zuten Anoeta pilotalekuan, Gipuzkoan gelditu zen nehoiz nafar batek hurbilen izandako Euskal Herriko txapela; nafarra izanik ere, gipuzkeraz kantatu behar izan zuen. Ordu arte bezala geroan ere, Gipuzkoan egin zuen saiorik gehien. Eta hil ondoan, gipuzkoarrek altxatu dute Xalbador aldareetara.\nEzin bertzean (1969, Auspoa)\nHerria gogoan (1981, Auspoa)\nOdolaren mintzoa (1976, Auspoa)\nXalbadorren hilarria Urepelen\nPilotari buruzko Xalbadorren bertsoz osatutako oroitarria Urepeleko pilotalekuan ikusgai.\nUrepeleko artzaina[aldatu | aldatu iturburu kodea]\nSakontzeko, irakurri: «Xalbadorren heriotzean»\nXalbadorren omenez, Xabier Letek Xalbadorren heriotzean abesti ezaguna apailatu zuen, «Urepeleko artzaina»ri eskainia. Erramun Martikorenak kanta horrekin egindako bertsioa ere oso ospetsua da.\nHauek dira abestiaren koroaren hitzak:\nihesetan joan hintzana...\n2014ko abenduan Xalbador, izana eta izena dokumentala estreinatu zen, Eneko Dorronsorok zuzendua, eta bertan Xalbadorren bizitza kontatzen eta gogora ekartzen dute haren lau seme-alabek.\nDonostian bere izena daraman kale bat dago. Antiguako Benta Berri auzoan kokatua dago.\n↑ «Etxeberria Zubiria, Patxi - Ahotsak.eus» ahotsak.eus (Noiz kontsultatua: 2019-11-06).\n↑ (Gaztelaniaz) Félix IRAZUSTABARRENA ARSUAGA: «Fernando Aire Etxarte Xalbador», Auñamendi Eusko Entziklopedia.\n↑ Mikel ATXAGA: Xalbador, Bidegileak bilduma, Eusko Jaurlaritzako Hizkuntza Politikarako Sailburuordetza, 1993.\n↑ Pablo Jose ARISTORENA: Nafarroako bertsolaritza, Nafarroako Foru Erkidegoko Gobernua, Hezkuntza eta Kultura Saila, 1992.\n«Fernando Aire», Literaturaren Zubitegia.\nBidegileak bilduma; Xalbador.\nXalbador bertsoak, zuzenean berak abestuak, Youtube.com webgunean.\nMattin eta Xalbador, bertsoak abestuz, Youtube.com webgunean.\n1967ko txapelketako finaleko irudiak eta audioa., Youtube.com webgunean.\nFerranddo Aire Xalbador: "Odolaren Mintzoa": http://www.euskaltzaindia.eus/dok/iker_jagon_tegiak/auspoa/67691.pdf\nISNI: 0000 0000 5924 4844\nLiteraturaren Zubitegia: 343\nBNF: 12482450x (data)\nOrriaren azken aldaketa: 28 martxoa 2022, 13:01.


Zuregainek erizaintza-zerbitzuak etxera eta erabiltzaileen erosotasunera hurbiltzen ditu – Irunero\nPosted on 2021(e)ko abuztuak 16 2021(e)ko abuztuak 26 by Irunero\nArgazkia: Estudio Gover\nZuregain pertsonen ongizatean eta osasunaren zaintzan jarduten duen enpresa da. Erizaintzako zainketak eta teknikak eskaintzen dituzte etxez etxe, zerbitzu guztiz pertsonalizatuarekin osatuz. Pandemiarekin, mota horretako zerbitzuen eskariak nabarmen egin du gora. Oinatz Igos, Jon Aragón eta Iñigo Vicente dira sortu berri den enpresa honen bultzatzaileak.\nZein da Zuregainen helburua?\nZuregain erizaintzako eta etxez etxeko osasun-zerbitzuetako enpresa bat da, eta zaintzak pazienteengana hurbildu nahi ditu. Bizi dugun egoera honetan, ikusi dugu pertsona askorentzat arazo bat dela etxean zenbait zerbitzu jaso ezin izatea. Guk jende askok duen behar hori asetzea bilatzen dugu. Bezero partikularraz gain, enpresentzat ere lan egiten dugu. Enpresetara hurbiltzen gara eta osasun arloko hainbat zerbitzu eskaintzen ditugu, hori guztia etxez etxe.\nEnpresaren izenak berak adierazten du zer harreman izan nahiko zenuketen zuen pazienteekin?\nIzena bat-batean otu zitzaigun. Ideia hasieratik garbi dugu, hau da, argi eta garbi genekien gure pazienteak/bezeroak zaindu nahi genituela eta horien eskaeren zain egon nahi genuela. Etxez etxe lan egiten dugu, ez daukagu kontsultarik eta gure bezeroen etxeetara joaten gara eskatzen digutenean.\nAskotariko zerbitzuak eskaintzen dituzue?\nHori da, dena ondo azalduta daukagu gure webgunean. Covid-19 detektatzeko probak egiten ditugu, hau da, antigenoak edo PCRak, analitikak, sendaketak, ospitalean edo etxean lagunduz. Etorkizunean fisioterapia, podologia eta beste osasun-zerbitzu batzuk ere kudeatu ahal izatea gustatuko litzaiguke.\nZuen zerbitzuen abantaila handienetako bat erosotasuna da?\nHori da, azkenean horrek erakartzen ditu guregana, ospitale batera joan beharrik ez izatean. Horrela, etxean lasai egoten dira eta, behin teknika eginda, beren errutinarekin jarrai dezakete.\nNolakoak izan dira enpresaren hastapenak?\nZaila izan da, hasierak beti baitira zalantzazkoak eta zailak. Egia da gaur egun daukagun arazo handi honekin, pandemiarekin, osasun-jarduera guztia monopolizatu dela, bai ospitale publikoetan, bai gure kasuan. Dena Covid-19arekin lotuta dago. PCR proba asko egiten ari gara, antigenoak… beraz, eskari guztiak gai horrekin lotuta daude.\nHorregatik guztiagatik, pazienteekin duzuen harremana oso estua da?\nBai, hori da, gu etxera edo enpresa batera joateak familia edo lantalde osoa ezagutzea eragiten du. Hau ez da ospitale batean gertatzen. Norbaiten etxean sartzean, erabat barneratzen zara haren giroan. Gure bezeroek gu ezagutzea eta gurekin konfiantza izatea gaur egun ezinbestekoa iruditzen zaigu.\nZerbitzu horiek eskatzen dituen jendeak ezaugarri jakin batzuk ditu?\nGure profila oso zabala da eta hemendik aurrera ere horrela izango dela uste dugu. Gure zerbitzuek etengabeko zaintza behar duten pertsonentzako balio dute, hau da, iraupen luzeko arreta behar dutenak, baina unean-unean bakarrik behar gaituzten pazienteekin ere egiten dugu lan. Kasu zehatz horietan, bizkarreko arazoak dituen eta astebetez analgesia behar duen jende tipikoa izaten da. Beraz, oso profil desberdina lantzen dugu.\nGaur egun, zeintzuk dira gehien eskatzen diren zerbitzuak?\nGaur egun gehien eskatzen digutena Covid-19a atzemateko probak dira. Beste gauza batzuk ere lantzen ditugu, hala nola odol-erauzketak eta injektagarri bat edo botikak ematea ere eskatzen digute.\nOsasunaren alorreko profesionalak zaretenez, nabaritu duzue jendea gehiago arduratzen dela bere osasunaz?\nPandemiaren ondorioz, gehiago baloratu da zaintza etxean jaso ahal izatea, modu indibidualizatuan. Horrek garrantzi handia hartu du denbora gutxian.\nZein da zuen zerbitzuak eskatzeko funtzionamendua?\nHorretarako, Zuregain izeneko webgune propioa dugu. Bertan, gure zerbitzu guztiak azaltzeaz gain, gure kontaktuak aurkitu ahal izango dituzte interesdunek, telefonoz edo WhatsApp bidez gurekin harremanetan jartzeko. Enpresaren posta ere aurkituko dute, edozein zalantza argitzeko. Hitzordu bat zehaztu ondoren, gure zerbitzuak eskatzen dituen etxera joango gara, eta eskatutako lana egin ondoren amaitzen da gure zerbitzua.\nNola gustatuko litzaizueke etorkizunean zuen zerbitzuak zabaltzea?\nGaur egun, eskaintzen ditugun zerbitzu gehienak erizaintza-arlokoak dira. Baina etorkizunean, pazientea oso globala den ideiarekin haztea gustatuko litzaiguke, behar asko bil baititzake. Kooperatiba bat gara, eta fisioterapia, terapia okupazionala, psikologia… askotariko zerbitzuak sartu nahi ditugu gure organigraman. Beraz, mota askotako zerbitzuak eskaini nahi ditugu.\nErizaintzaren etorkizuna etxeko arretan dagoela uste duzue?\nDuela urte askotatik, etxez etxeko arreta balioesten ari da. Azkenean, gauza guztietan bezala, sektore publikoak bere baliabide-mugak ditu. Guk ez dugu horrekin lehiatu nahi eta ezin dugu, ez da gure ideia. Zerbitzu horien orbitatik kanpo geratzen diren paziente horientzeko laguntza izan nahi dugu. Ez da inoiz berdin-berdina izango, baina oso antzekoa izan daiteke.\nPosted in ElkarrizketaTagged Covid-19a, Erizainak, Erizaintza, irun, irunero, Osasungintza, Osaun arloa, Pandemia, Zuregain\nSentimenduek eta oroitzapenek Alarde Publikoko Bandako kantineraren pausuekin batera desfilatuko dute\nGarikoitz González, Irun Hiria Musika Bandako zuzendaria: “Musikariok entzulerik gabe ez gara ezer”\nHelena Benet, Bandako kantinera joan den urtean: “Urtero alardean parte hartu arren, kantinera izan osteko urtea berezia izaten dela esan ohi da”\nHiriko landa bideak konpontzeko lan multzo berria iragarri du Irungo Udalak


Foraminifera - The World Foraminifera Database - Frondicularia hemiinflata Gerke, 1952 †\nFrondicularia hemiinflata Gerke, 1952 †\nFrondicularia hemiinflata † (Species)\nHayward, B.W.; Le Coze, F.; Gross, O. (2018). World Foraminifera Database. Frondicularia hemiinflata Gerke, 1952 †. Accessed at: http://www.marinespecies.org/foraminifera.../aphia.php?p=taxdetails&id=1250614 on 2020-02-18\nWebsite and databases developed and hosted by Flanders Marine Institute · Page generated on 2020-02-18 08:37:32+01:00 · Contact: Hayward, B.W.


KONPONDU MAHAIGAINEKO LEIHO KUDEATZAILEA CPU ALTUA (DWM.EXE) - LEUNA\nKonpondu mahaigaineko leiho kudeatzailea CPU altua (DWM.exe)\nMahaigaineko leiho kudeatzailea CPU erabilera handia? Mahaigaineko leiho-kudeatzailea mahaigaineko efektu bisualak kudeatzeaz arduratzen da funtsean. Azken Windows 10ari dagokionez, bereizmen handiko euskarria, 3D animazioa eta guztia kudeatzen ditu. Prozesu honek atzeko planoan exekutatzen jarraitzen du eta kopuru jakin bat kontsumitzen du CPU erabilera. Hala ere, badira zerbitzu honen CPU erabilera handia izan duten erabiltzaile batzuk. Hala ere, sistemaren konfigurazioaren hainbat baldintza daude PUZaren erabilera handi hori eragiten dutenak. Artikulu honetan, Mahaigaineko Leiho Kudeatzailea PUZaren erabilera handiko arazoa konpontzeko metodo batzuk emango ditugu.\nZer egiten du DWM.EXE honek?\nDWM.EXE Windows zerbitzu bat da, eta Windows-ek gardentasuna eta mahaigaineko ikonoak bezalako efektu bisualak bete ditzake. Erabilgarritasun honek zuzeneko koadro txikiak bistaratzen laguntzen du erabiltzaileak Windows-eko hainbat osagai erabiltzen dituenean. Zerbitzu hau erabiltzaileek bereizmen handiko kanpoko pantailak konektatzen dituztenean ere erabiltzen da.\nBa al dago DWM.EXE desgaitzeko modurik?\n1. metodoa - Aldatu gaia/horma-papera\n2. metodoa - Desgaitu pantaila-babeslea\n3. metodoa - Malware eskaneatzea\n4. metodoa - Aplikazio zehatzak ezabatu\n5. metodoa - Hardware azelerazioa desgaitu MS Office produktuetarako\n6. metodoa - Aldatu aplikazioaren modu lehenetsia\n7. metodoa - Exekutatu Errendimendu-arazoak konpontzeko tresna\n8. metodoa - Eguneratu txartel grafikoaren kontrolatzailea\nWindows XP eta Windows Vista bezalako sistema eragile zaharrean, zure sistemaren zerbitzu bisualak desaktibatzeko modu erraz bat zegoen. Baina Windows OS modernoek oso intentsiboki integratu dute zure sistema eragilearen barruan, mahaigaineko leiho kudeatzailerik gabe exekutatu ezin daitekeena.\nWindows 7tik Windows 10ra arte, DWM zerbitzu hau erabiltzen duten hainbat efektu bisual daude erabiltzailearen interfaze hobea eta efektu politak lortzeko; beraz, ez dago zerbitzu hau desgaitzeko modurik. Hau zure sistema eragilearen zati bat da eta zati erabakigarria errendatzeko GUI (Erabiltzaile Interfaze Grafikoa) .\nMahaigaineko leiho kudeatzaileak zure efektu bisualak kudeatzen ditu, horma-papera eta bere gaia ere barne hartzen dituena. Hori dela eta, baliteke zure egungo gaiaren ezarpenak PUZaren erabilera handia izatea. Hori dela eta, arazo hau konpontzeko lehen modua gaia eta horma-papera aldatzen hastea da.\n1. urratsa - Sakatu Windows tekla + I Ezarpenak irekitzeko eta egin klik gainean Pertsonalizazioa.\n2. urratsa - Ezkerreko menutik egin klik Aurrekariak.\n3. urratsa - Hemen zure uneko gaia eta horma-papera aldatu behar dituzu eta gero egiaztatu gai zaren ala ez Konpondu Desktop Window Manager High CPU (DWM.exe) erabilera-arazoa edo ez.\nZure pantaila-babeslea Mahaigaineko Windows kudeatzaileak ere kontrolatzen eta kudeatzen du. Kontuan izan da Windows 10-ren azken eguneraketetan, erabiltzaile askok pantaila-babesleen ezarpenek PUZaren erabilera handia kontsumitzen dutela jakinarazi dute. Horrela, metodo honetan, pantaila-babeslea desgaitzen saiatuko gara, PUZaren erabilera murrizten den edo ez egiaztatzeko.\n1. urratsa - Idatzi blokeo-pantailaren ezarpenak Windows bilaketa-barran eta ireki blokeo-pantailaren ezarpena.\n2. urratsa - Orain Blokeatu pantaila ezarpenen leihotik, egin klik Pantaila-babeslearen ezarpenak beheko esteka.\n3. urratsa - Baliteke pantaila-babesle lehenetsia zure sisteman aktibatuta egotea. Erabiltzaile askok jakinarazi zuten pantaila-babeslea zegoela jada aktibatuta zegoen atzeko plano beltzarekin, baina ez ziren inoiz konturatu pantaila-babeslea zela.\n4. urratsa–Hori dela eta, pantaila-babeslea desgaitu behar duzu konpondu Mahaigaineko Leiho Kudeatzailea PUZaren erabilera handia (DWM.exe). Pantaila-babeslearen goitibeherako, hautatu (Inor ez).\n5. urratsa– Sakatu Aplikatu eta ondoren Ados sakatu aldaketak gordetzeko.\nArazo hau jasaten ari bazara, zure gailuko malware arazoaren ondorioz izan daiteke. Zure ordenagailua malware edo birus batzuekin kutsatuta badago, malwareak exekutatu ditzakescriptak atzeko planoan zure sistemako programetan arazo bat eragiten dutenak. Hori dela eta, gomendatzen da exekutatu sistema osoa birusen eskaneatzea .\n1. urratsa - Idatzi Windows Defender Windows bilaketa-barran eta ireki.\n2. urratsa - Behin irekita dagoenean, eskuineko paneletik nabarituko duzu Eskaneatu aukera . Hemen aukera batzuk jasoko dituzu: eskaneatu osoa, eskaneatu pertsonalizatua eta eskaneatu azkarra. Eskaneatzeko aukera osoa aukeratu behar duzu. Denbora pixka bat beharko da zure sistema guztiz eskaneatzeko.\n3. urratsa - Eskaneatzea amaitutakoan, berrabiarazi zure sistema ala ez egiaztatzeko Desktop Window Manager High CPU (DWM.exe) erabilera konpondu da edo ez.\nGoian aipatutako irtenbideek funtzionatu ez badute, metodo hau probatu dezakezu. Garrantzitsua da zure gailuan arazoak eragiten dituen aplikazioak egiaztatzea. Aplikazioetako batzuk OneDrive, SitePoint eta Dropbox dira. Saia zaitezke ezabatzen edo aldi baterako Onedrive desgaituz , SitePoint edo aplikazio horietako batzuk Desktop Window Manager High CPU (DWM.exe) erabilera konpontzeko.\nErabiltzaile batzuek jakinarazi dute arazo hau konpondu dutela MS Office produktuetarako Hardware Azelerazioa desgaituz. Hardwarearen azelerazio funtzioa Windows-ek erabiltzen du hainbat funtzio eraginkorrago egiteko.\n1. urratsa - Ireki edozein MS Office produktua (PowerPoint, MS Office, etab.) eta egin klik Fitxategia aukera ezkerreko izkinatik.\n2. urratsa - Fitxategia menuan, behera korritu behar duzu aukeratzeko Aukerak.\n3. urratsa - Leiho panel berria ireki ondoren, klikatu behar duzu Aurreratua aukera. Behin gainean klik eginda, eskuineko aldean hainbat aukera izango dituzu, hemen kokatu behar duzu Bistaratzea aukera. Hemen behar duzu kontrol-marka aukera Desgaitu hardware grafikoen azelerazioa . Orain gorde ezarpen guztiak.\n4. urratsa - Ondoren, berrabiarazi / berrabiarazi zure sistema aldaketak aplikatzeko.\nWindows-en azken eguneraketak eginbide aurreratu batzuk ditu. Aplikazio modu lehenetsia aldatzeko aukera izango duzu eskuragarri dauden bi aukeretan: Iluna eta Argia. Windows 10-en CPU altuaren erabileraren arrazoietako bat ere bada.\n2. urratsa– Ezkerreko leihotik egin klik Koloreak Pertsonalizazioa atalean.\n3. urratsa - Joan behera pantailaren behealdera kokatu arte Aukeratu zure aplikazio modu lehenetsia goiburua.\n4. urratsa - Hemen aukeratu behar duzu Argi aukera.\n5. urratsa - Berrabiarazi ordenagailua ezarpenak aplikatzeko.\n1.Mota powershell Windows bilaketan, egin klik eskuineko botoiarekin Windows PowerShell eta hautatu Exekutatu administratzaile gisa.\n2.Idatzi komando hau PowerShellen eta sakatu Sartu:\nmsdt.exe -id Maintenance Diagnostic\n3.Hau irekiko da Sistemaren mantentze-arazoak konpontzeko , egin klik Hurrengoa.\n4.Arazoren bat aurkitzen bada, ziurtatu klik egiten duzula Konponketa eta jarraitu pantailako argibideak prozesua amaitzeko.\n5.Idatzi berriro komando hau PowerShell leihoan eta sakatu Sartu:\n6.Hau irekiko da Errendimendu-arazoak konpontzeko , egin klik besterik gabe Hurrengoa eta jarraitu pantailako argibideak amaitzeko.\nEskuz eguneratu grafikoen kontrolatzaileak Gailu-kudeatzailea erabiliz\n1.Sakatu Windows tekla + R eta ondoren idatzi devmgmt.msc eta sakatu Sartu irekitzeko Gailu kudeatzailea.\n2.Ondoren, zabaldu Pantaila egokitzaileak eta egin klik eskuineko botoiarekin zure txartel grafikoan eta hautatu Gaitu.\n3.Hau berriro egin ondoren egin klik eskuineko botoiarekin zure txartel grafikoan eta hautatu Eguneratu kontrolatzailea .\n4.Hautatu Bilatu automatikoki kontrolatzaileen software eguneratua eta utzi prozesua amaitzen.\n5.Aurreko urratsak arazoa konpontzeko lagungarriak izan badira, oso ona izan bada, jarraitu.\n6.Berriro egin klik eskuineko botoiarekin txartel grafikoan eta hautatu Eguneratu kontrolatzailea baina oraingoan hurrengo pantailan hautatu Arakatu nire ordenagailua kontrolatzaileen softwarea bilatzeko.\n7.Orain hautatu Utzidazu aukeratzen nire ordenagailuan eskuragarri dauden kontrolatzaileen zerrendatik .\n8. Azkenik, hautatu azken kontrolatzailea zerrendatik eta egin klik Hurrengoa.\n9.Utzi goiko prozesua amaitzen eta berrabiarazi ordenagailua aldaketak gordetzeko.\nJarraitu urrats berdinak txartel grafiko integratuaren (kasu honetan Intel da) bere kontrolatzaileak eguneratzeko. Ea gai zaren Konpondu mahaigaineko leiho kudeatzaile handiko CPU (DWM.exe) arazoa , hala ez bada, jarraitu hurrengo urratsarekin.\nEguneratu automatikoki grafikoen kontrolatzaileak fabrikatzailearen webgunetik\n1.Sakatu Windows Tekla + R eta idatzi elkarrizketa-koadroan dxdiag eta sakatu Sartu.\n2.Bistaratzeko fitxa bilatu ondoren (bi pantailako fitxa egongo dira bata txartel grafiko integratua eta beste bat Nvidiarena) egin klik pantailaren fitxan eta aurkitu zure txartel grafikoa.\n3.Orain joan Nvidia kontrolatzailera deskargatu webgunea eta sartu aurkitu berri ditugun produktuaren xehetasunak.\n4. Bilatu zure gidariak informazioa sartu ondoren, sakatu Ados eta deskargatu kontrolatzaileak.\n5. Deskargatu ondoren, instalatu kontrolatzailea eta behar bezala eguneratu dituzu zure Nvidia kontrolatzaileak eskuz.\nEzin al zara WhatsApp Webera konektatu? Konpondu WhatsApp Web-a ez dabil!\nZer egin dezaket Instagramen pasahitza ahazten badut?\nKonpondu ataza-barrako bilaketak ez du funtzionatzen Windows 10-n\nNola desgaitu Windows 10 Firewall\nEspero dut artikulu hau lagungarria izatea eta orain erraz egin dezakezula Konpondu mahaigaineko leiho kudeatzaile handiko CPU (DWM.exe) erabilera , baina oraindik tutorial honi buruzko galderarik baduzu, galdetu lasai iruzkinen atalean.


Lanbide Heziketaren legea onartu du legebiltzarrak | Gizartea | Berria\nLanbide Heziketaren legea onartu du legebiltzarrak\nArabako, Bizkaiko eta Gipuzkoako Lanbide Heziketaren sistema arautzeko legea onartu du Eusko Legebiltzarrak. EAJk eta PSE-EEk sustatutako lege proposamenak Eusko Jaurlaritza sostengatzen duten bi alderdien aldeko botoak jaso ditu. PP ere alde agertu da, alderdiak testuari aurkeztutako zuzenketa guztiak aintzat hartu baitituzte. Aurka azaldu dira, ordea, EH Bildu eta Elkarrekin Podemos.\nGizartearen eta produkzio sistemaren behar berriei erantzuteko «tresna» izan nahi du legeak, eta Lanbide Heziketa duala garatzea du helburu, besteak beste. Horretarako, beharrezkotzat du hezkuntzaren eta lanaren arteko «banaketa tradizionala» alboratu eta sistema «koherente» bat eratzea. Europara begira ondutako testuak espezializazioa eta ikerketa sustatuko ditu, eta enpresen enplegagarritasuna eta lehiakortasuna sustatu. Lanbide Heziketaren nazioartekotzea ere bultzatu nahi du irakasle eta ikasle truke programen bitartez. Bide horretan, euskal LHko «programa» eta «esperientziak» ere atzerrira eramango dira.\nHizkuntzei dagokienez, euskararen presentzia «normalizatu» nahi du legeak. Elebitasunaren alde egiten du, halere, D eredua zabalduz eta B eredua ezarriz. «Ezinbestekotzat» du, halaber, ingelesaren ezagutza zabaltzea. Azkenik, hiru urtean behin «gutxienez» LHko euskal sistema aldizka ebaluatzeko betebeharra ezarri du testuak.\nEH Bildu eta Elkarrekin Podemos oso kritiko azaldu dira legearen edukiarekin. Koalizio abertzalearen iritziz, ez da euskal lege bat, Espainiakoa baizik, eta «multinazionalen morroitzapean» kokatzen da. Rebeka Ubera legebiltzarkideak salatu du Lanbide Heziketa hezkuntza eremutik ateratzeko «lehen urratsa» dela, unean uneko agintarien esku geratuko baita zein sailen menpe egongo den erabakitzea. Lan mundua euskalduntzeko balio ez duela azpimarratu du, halaber.\nIñigo Martinezek garrantzia aitortu dio legeari, baina adierazi du «presaz» egindako legea dela, eta «hutsuneak» dituela hainbat arlotan. Elkarrekin Podemoseko kidearen hitzetan, kontsentsu zabalago bat lortzeko «aukera galdu bat» izan da.


#Atletak Abusuaren aurka | Human Rights Watch - AUKERAKO ALBISTEAK\nin GKEen berriak, USA, bideoak\nAukera 15. Uztaila 2021, 1: 01 724 Views\nEKARPENA JARDUERA HIZKUNTZAN\n#Atletak Abusuaren aurka\nJaponiako kirolari batek ez luke tratu txarrik jasan behar. Lagundu kirolariei eta sinatu eskaera Japonian Kirol Zentro Seguru bat sortzeko #AthletesAgainstAbuse (# ス ポ ー ツ か ら 暴力 を ...\nJaponiako kirolaririk ez da abusatu behar. Lagundu kirolariei eta sinatu eskaera Japonian kiroldegi segurua sortzeko #AthletesAgainstAbuse (# ス ポ ー ツ か ら を な く そ う): https://www.hrw.org/AthletesAgainstAbuse\nGure lana laguntzeko, bisitatu: https://hrw.org/donate\nGiza eskubideen jarraipena: https://www.hrw.org\nHarpidetu gehiago: https://bit.ly/2OJePrw\nGure dortokek babesa behar dute Global Ocean Contract orain! | Greenpeace Australia\nAEBetan milioika pertsona bizi dira ur garbira sartu gabe Human Rights Watch\nAfganistango krisia | Amnesty Australia\nHaur guztiek merezi dute Dujuan | seguru eta doako izatea Amnesty Australia


Baby Driver: Abiadura bizia eta musika aurtengo udako filmaren zerbitzura — Zinema Uneak\nBaby Driver: Abiadura bizia eta musika aurtengo udako filmaren zerbitzura\nBaby Driver: Abiadura bizia eta musika aurtengo udako filmaren zerbitzura Baby Driver filmari buruzko kritika http://www.zinemauneak.eus/estreinaldiak/baby-driver/baby-driver-abiadura-bizia-eta-musika-aurtengo-udako-filmaren-zerbitzura http://www.zinemauneak.eus/estreinaldiak/baby-driver/@@images/poster/large\nLander Arteaga E. - 2017-07-07T11:16:24+02:00\nZer eduki behar du film batek udako pelikularik onena bilakatzeko? Ba, seguruenik istorio interesgarri bat, amodio bat, akzio asko eta soinu banda zoragarri bat. Eta, nola ez, ona izatea noski. Zorionez aurten badugu deskribapen horrekin bat datorren estreinaldi bat: Baby Driver, lapurreta-auto gidari gazte baten abentura.\nBai, abentura esaten dut nahiz eta akziozko ekoizpen bat izan. Arraro badirudi ere, zuzendaria Edgar Wright izanik ez da harritzekoa. Bere lan guztiak ezberdinak izanik (Beldurrezkoak, polizialak, gazte batzuen mundu psikodelikoa,...), beti abentura eta dibertsio kutsu zoragarri bat izan dute: Zombies Party, Arma Fatal, Ongi etorri Munduaren amaierara edota Scott Pilgrim munduaren aurka, adibidez. Eta oraingoan ere ildo berea jarraituz, lapurreta pelikula bat dibertsio amaigabe batean bilakatzen du. Wirghtek argi dauka zer lortu nahi duen eta hori beti ikuslearen gozamena sortzea da.\nHorretarako bi elementu nagusi erabiltzen ditu: aktore talde bikain bat eta abesti-sorta gogoangarri bat. Lehenengoen artean Kevin Spacey, Lili James, Jamie Foxx, Jon Bernthal edota John Hamm aurkitzen badira ere, izen guztien artean bat gailentzen da: Ansel Elgortena. Hitz gutxi erabiliz baina presentzia ikusgarri batekin. Bere pertsonaia misteriotsua istorioaren gakoa izateaz gain, gure arreta harrapatuko duen osagaia da. Elgortek badu Han Solo gazte baten antza, bere xarma (gainera, Babyren janzkera ikusita argi dago une askotan harreman hori indartu nahi izan dutela). Adi egongo gara aktore gazte honen etorkizunera, izar bat bilakatzeko aukera asko ditu eta.\nBaina aktoreez hitz egin arren, ezin dugu musika alde batera utzi. Film honetan musika oso garrantzitsua da, baina ez hori bakarrik: ezinbesteko osagai bat da. Gidoi idazterakoan Wrightek buruan abesti zehatz batzuk zituela ikusi daiteke. Abesti bakoitza bere unea dauka, eta une bakoitzak bere abestia. Istorio eta melodien artean sortzen den lotura bikaina eta zoragarria da. Plazer izugarri bat.\nBistan dago Edgar Wirght zuzendariak Ant-Man filmean izandako esperientzia txarra atzean utzi nahi izan duela, eta lortu ere. Uda garairako lan apropos batekin, zinema-aretoetan ondo pasatzeko lan bikain batekin.\nOnena: Musika. Beste elementu guztien artean abestiak dira protagonista nagusiak: The Commodores, The Beach Boys, Martha Reeves & The Vandellas, Barry White, Queen, Blur, Carla Thomas,... Zerrenda amaigabe bat.\nTxarrena: Azken zatia martxan jartzen duen unea. Azken lana egiteko behar dituzten armak bilatzera joaten direnean. Une horretan Jammie Foxxen pertsonaia histrionikoa behin betiko burua galtzen du eta neketsua bihurtzen da.\nIzenburua: Baby Driver\nGidoilaria: Edgar Wright\nAntzezleak: Lily James, Eiza González, Ansel Elgort, Jon Bernthal, Kevin Spacey, Jon Hamm


EAJ-PNVren NBBk “Nafarroan bertan erabakiko den gobernu anitz, progresista eta egonkorraren alde egiten du”\nPSNrekin `Navarra Suma´ planteamenduari (UPN-PP-Ciudadanos) Nafarroako gobernu alternatiboa eratzeko elkarrizketak hasi direlarik, EAJ-PNVren Napar Buru Batzarrak (NBB), gaur arratsaldean egin duen bileran, Geroa Bai koalizioak adierazi zuen borondatea berretsi du,hau da, hurrengo legealdira begira gobernu anitz,progresista eta egonkorra eratzeko helburuari eusten diona\n06 Ekaina | Nafarroa\nBilkura berean, NBBk balorazio ona eman die azken Hauteskunde hauetan Geroa Bai koalizioak jaso dituen 60.323 botoei. Era berean balioetsi du Nafarroako Gobernuak iragan legealdian eginiko kudeaketa lana.\nAzken hauteskundeez geroztik zabaltzen den aldi berri honi dagokionez, NBBk baieztatu du foru mailako politikari dagokion guztia “Nafarroan bertan erabaki beharko litzatekeela, kanpoko esku-hartzerik gabe, azken aldian gertatutako guztiak nafarroi ezustekorako aukera gutxi utzi digun arren”. Zentzu berean Unai Hualde Nafarroako EAJ-PNVko Presidenteak aditzera eman duenez “Nafarroako gizarteak ez luke ulertuko Nafarroako gobernagarritasunari buruzko erabakiak, beste behin ere, Nafarroatik kanpo hartzea”. NBBren aburuz apustua da “hemen bertan erabakiko den gobernu anitz,progresista eta egonkorraren alde” egitea.\nBeste alde batetik atzo bertan Javier Esparzak Pedro Sánchezen inbestidura erraztearen truke planteatu zuen abstentzioari dagokionez, NBBk argi baino argiago du “halakorik gertatuko balitz, EAJk kontuan hartuko lukeela”.\nEAJ-PNVren NBBk ezinbesteko jotzen du “negoziaketak Nafarroan bertan eta kanpoko esku-hartzerik gabe garatzea, gobernu anitz eta egonkorra eratzera begira eta orain arte lortutako politika eta aurrerapen sozialetan atzera pausurik ez emateko”. “Azken lau urteotako egonkortasunak eta arlo sozialean eta ekonomikoan lortu diren aurrerapen sozialek Foru Komunitatea hobeto prestatu dute etorkizunera begira planteatuko diren erronkei begira. Horregatik jarraitu beharra dago garapen ekonomiko eta soziala uztartuz, inor atzean utziko ez duten politiketan sakontzen”.\nEAJ-PNVk eskola jantokien Batzordearen zuzenketak erretiratu ditu oposizioak antolatu duen "antzerkian" parte ez hartzeko\nEskola jantokien esleipenak ikertu dituen Batzordearen gaurko bileran, jeltzaleek oposizioari eskatu diote ez dezala erakundeen izen ona zikindu, eta ez ditzala erakundeak bere interes partikularretarako erabili\nEAJ-PNVk PPri leporatu dio "mendeku goseak" gidatzen duela "eskola jantokien batzordean botoa aldatzean eta Ezker Abertzalearekin bat egitean"\n"PP eta EH Bildu elkarri mokoka ari dira jendaurrean baina bat egiten dute beti Jaurlaritzaren eta EAJren kontra egin nahi dutenean", salatu du David Latxaga jeltzaleak


Ugarra | Euskal-Herria.Org\nED50 30T X.644730, Y.4732650\nWGS84 42.730852 N, -1.233377 E.\nUGARRA 2 mendebal trikuharria, UGARRA zutarria, UGARRA 3 ipar trikuharria, BOLUNTZA 1 bis ipar trikuharria, BOLUNTZA 1 ipar trikuharria, ANGERTA (Muga Blanca) trikuharria, BOLUNTZA 2 hego trikuharria, Boluntza mendia, San Esteban ermita, UGARRA 4 hego trikuharria, Bagoandia mendia, Txusta mendia, UGARRA 1 ekialde trikuharria, AIKOA 1 ipar * trikuharria, AIKOA 2 hego trikuharria, Txaskokia mendia.\nTontorra hegoaldeko bizkarretik ©inaxio\nMendi apala da Ugarra, eta mendizaleen urratu handirik ez dauka bere bizkarretan, baina baditu bere berezitasunak. Bere HEan zabaltzen den goi-bailara da horietako bat, artadiak estalitako mendiz inguratua eta gari-soro zabalek betetzen duten ordoki zabala. San Esteban ermita da bestea, bailara zainduz muino baten gainean gailentzen den ermita zaharra. Aldamenean duen abeltegi itsusi batek zatartzen du ikuspegia, baina hari bizkarra emanez gero oso paisaia polita osatzen du bere inguruarekin. Napal aldetik abiatuz gero bidean topatuko duzue.\nBaina tontorraren inguruan, esan bezala, mendizaleen urratua arina da eta sastraka nagusitzen ari da. Arrastorik nabarmenena hegoaldeko bizkarretik gora dator, ezpel eta abaritz artean. Tontorrean harri pila bat besterik ez dago, abaritzak utzitako hutsarte batean.\n[track] Ugarra Napal herritik abiatuta, inaxio-k\n[ibilbide] Ugarra eta Zabaltzako Mugako gaina Naparitik, zuriain-k


Hainbat ekipotan instalatu eta probatu ondoren Ubuntu 14.04-an oinarritutako Luberri_orokorra_14.04 beta-tik 01 bertsiora pasa gara. Probatan "ongi" bat atera du. Fin dabil baina ez dauka 12.04rekiko aurrerapen handirik. Abantaila handiena kernel berriagoa (3.13) horrek suposa dezakeenarekin hardware berria ezagutzen eta aplikazioen bertsio berriagoak.\nKontuan izateko gauza batzuk (batez ere EAEko ikastetxe publikoetan):\nBertsio honekin funtzionatzen dute Montte zurien bigarren txanda (tapa irekitzeko klip urdinak, DVD eta 1GBeko RAM dutenak). Modelo hau aurreko Ubuntuekin oso gaizki zebilen: teklatua eta sagua zoratu egiten ziren.\nAitzitik, ATI txartel grafikoa kenduta 12.04rekin hain ondo dabiltzan ditxosozko Acer Veriton ekipoek 14.04rekin arazoak ematen dute oinarrizko plakako txartelarekin. Beraz, Veritonetan 12.04 mantendu edo, behar izanez gero, berrinstalatu.\nInstalazioa egitean Remastersys-aren menuko hirugarren aukera (instalatu) batzuetan ez dabil. Erabili bigarren aukera (abiatu modu grafiko baxuan) eta mahaiganeko Instalatu 14.04 ikonoa klikatu.\nAurreko bertsioetan teklatu numerikoa aktibatuta hobetsi nuen baina horrek behartzen zuen teklatu numerikoa ez duten portatiletan hobespen hori kentzen. Hobespena kendu dut eta, beraz, teklatu numerikoa aktibatuta abiatzeko Lightdm-en (14.04-n tokiz aldutu dena: sudo gedit /usr/share/lightdm/lightdm.conf.d/50-ubuntu.conf agindu hau gehitu behar da: greeter-setup-script=/usr/bin/numlockx on. Kontsultatzeko Google-en idatzi "luberri numerikoa".\nDenbora dudanean saiatuko naiz Smart eta Eskola 2.0ko Asus-entzat bertsioa ateratzen.\nLaburbilduz: Nik ez nuke 12.04an dabiltzanak aldatuko baina instalazio berrietan (Veriton-ak kenduta) 14.04 jarriko nuke eta aurrera 2019 arte. Baztertuta dauden Montte zuriak berpizteko saioa egingo nuke (DVD-ez errazago USBez baino).\nBertsio hau probatu nahi baduzu blog honen eskuineko panelean, Luberri sisteman klikatu eta hortik deskarga dezakezu iso fitxategia.\nEtiketak: Luberri banaketa, Ubuntu\narbel digitala (10)\nEskola 2.0 (15)\nLuberri banaketa (30)


40 puntutara heltzeak zurrumurruen atea ireki du - GARA\nDenboraldi amaiera lasaia\n40 puntutara heltzeak zurrumurruen atea ireki du\nJokalari gorritxo garrantzitsuen izena hainbat taldeen agendan agertzen da\nMantentzea matematikoki ziurtatzeko puntu bat falta zaion arren, argi dago Osasunak aspaldian bila zegoen lasaitasuna aurkitu zuela Levanten lortutako garaipenari esker.\n40 puntutara heltzeak lasaitasunaren ateak ireki ditu, beraz. Baina baita zurrumurruenak ere. Eta ez bakarrik talde gorritxoak eta Realak igandean jokatuko duten norgehiagokari buruzkoak, baita jokalariei dagozkienak ere.\nOsasunako ordezkariek aspaldian adierazi zutenez, apirila hilabete egokia izango litzateke datorren denboraldiarako taldea osatzeko. Baina apirila joan da eta hainbat jokalarien etorkizuna zehaztu gabe dago. Kasu askotan, gainera, jokalari garrantzitsuen norakoa da oraindik ezagutzen ez dena. Zirkunstantzia biak, ziur aski, lotuta daude, horietako hainbat jokalarien izena beste hainbeste taldeen agendetan agertzen baita.\nIldo horretan, Roberto Soldadorena izan da, dudarik gabe, azken orduotan gehien entzun den izena. Ciutat de Valencian sartutako golek lehen orrialdera eraman dute aurrelaria eta bere etorkizuneko aukerak ugaldu egin dira.\nJose Angel Zigandak aitortu zuen astelehenean nahiago zuela Soldadok «denboraldi honetan gol gehiago ez sartzea», horren truke Osasunan jarraitzen badu. «Asko gustatuko litzaidake berak hemen jarraituko balu, baina zoritxarrez hori ez dago ez neure ez bere esku. Desiratu besterik ezin dut egin», onartu zuen.\nReal Madrilek dauka honi buruzko azken hitza, hain zuzen ere, oraindik honek erabaki behar baitu aurrelariaren kontratua luzatu edo ez-2008an amaitzen da- baita datorren denboraldian berriro ere talde bati lagako dion edo ez. Eta ez da hautagairik falta. Argi dago Osasunak berak aurrelaria nahi duela, baina talde nafarraren desio bera daukate, gutxienez, Mallorcak -gorritxoa izango den Portillo fitxatu nahi zuten- eta, itxura denez, baita Valentziak eta Deportivok ere. Mallorcak berak begi onez ikusten du Webóren fitxaketa.\nOraindik erabakitzeke dago, bestetik, Raul Garciaren etorkizuna. Baina argi dago ez dela gorritxoa izango. Zalantza nagusia jokalari nafarrak Valentzian edo Atleticon jokatuko duen jakitea da.\nEz da maletak egiteko aukera izan dezakeen erdilari bakarra, orain hainbat aste, Athleticek David Lopezengan duen interesari buruzko zurrumurruak agertu baitziren. Ez da erraza, talde zurri-gorriak mailari eutsi behar baitio batetik eta, bestetik, jokalariaren klausula ordaindu behar baitu. Arazo hori ez dauka Valdo fitxatu nahi duenak, bere kontratua aurten amaitzen baita. Eta, momentuz, ez du akordio berririk sinatu Osasunarekin. Espanyol eta Bolton Wanderers zain daude.\nArgi dago Osasunak azken aldian egin duen denboraldi onak nolabaiteko fakura ekar dezaketela.\nRoberto Soldadorena izan da, dudarik gabe, azken orduotan gehien entzun den izena. Osasunak aurrelariak Iruñean jarraitzea nahi du, baina antzerako desioa daukate, itxura denez, Deportivok, Mallorcak eta Valentziak.\nAthletic y Levante pueden hacer innecesario ese último punto\nEl domingo habrá muchos ojos puestos en el Sadar, pero también en Iruñea funcionarán los transistores.\nY es que ese famoso punto que le falta a Osasuna puede acabar resultando innecesario, si Athletic o Levante contribuyen.\nY es que si el Athletic pierde uno de los tres últimos partidos, podrá alcanzar un máximo de cuarenta puntos, con golaverage favorable para los navarros. El equipo bilbaino, además, se enfrenta al Levante en la última jornada, con lo que si los de Abel Resino pierden este fin de semana, ese último duelo directo dejará a uno de los dos por debajo de Osasuna, junto a Celta y Nástic, certificando así la permanencia rojilla.\nLa plantilla osasunista regresa al trabajo\nTras disfrutar ayer de jornada de descanso, la plantilla osasunista regresará hoy al trabajo. Será a partir de las 10.30 horas en Tajonar cuando empiece a preparar el derbi del domingo ante la Real, en el que Osasuna buscará el punto que necesita para certificar la permanencia.\nAgotadas las entradas enviadas a Donostia\nAntes incluso de que se pusiesen a la venta, los aficionados de la Real ya agotaron, mediante reserva, las 1.287 entradas remitidas por Osasuna para el derbi del domingo. Ante la demanda, el club donostiarra solicitó más billetes, pero Osasuna informó de que es imposible.


Galdamesko Udala - Zerbitzu orokorrak\n• Ezkontza zibilen espedienteak (erroldatutak).\n• Erregistro Zibilak egoitza (Eliza edo Udaletxea) duen udalerrian egindako ezkontzen inskripzioak (erroldatutak).\n• Ezkontitzarmenen inskripzioak (erroldatutak).


EGUNEKOA: albiste nagusien bilduma\nBost euskal herritarren aurka Parisen abiatutako epaiketa eta Altsasuko gazteei ezarritako 600 euroko isuna aipatu ditugu arlo politikoan. Gizarte gaietan, ELAko idazkari nagusi izateko hautagaia Mitxel Lakuntza izango dela, pentsiodunek mobilizazioei eutsiko dietela eta Nafarroako Gobernuak LGTBI+ kolektibora bideratutako ekintza plana aurkeztu duela zehaztu dugu. Kutlura eremuan, 2019ko Donostiako Urrezko Danborra Rosa Garciak jasoko duela kontatu dugu, eta, kiroletan, Aitor Zabaleta hiltzea egotzi zioten Ricardo Guerra Belgikan atxilotu dutela.\nBizi duina aldarrikatuko dute pentsiodunek Hego Euskal Herriko hiriburuetan\nGobernuan puri purian dago aurrekontuen gaia, Jaurlaritzak atzera bota du. Pentsiodunen plataformak eta mugimenduek sinatutako manifestazioak, abenduaren 15ean Hego Euskal Herriko hiriburu guztietan egingo dira. Berriz ere, elkarteek beren aldarrikapenak kalera aterako dituzte, bizimodu duinago baten alde oihukatuz.\nEGUNEKOA: politika, gizarte, komunikazio eta kirol albisteen bilduma\nEusko Jaurlaritzak 2019ko aurrekontuak erretiratu izanari, Foro Sozialak Eusko Legebiltzarreko Memoria eta Bizikidetza Lantaldeko desadostasunez azaldu duen kezkari eta Kalera kalera dinamikak gabonetarako antolatutako mobilizazioei erreparatu diegu arlo politikoan. Gizarte gaietan, Kontseiluak Nafarroako Euskararen lege berriaz esandakoak jaso ditugu. Komunikazio albisteetan, Info7 irratiaren larunbateko itxiera aipatu dugu. Azkenik, Euskadiko Futbol Federazioak UEFAko eta FIFAko kide izateko eskaera ofiziala egiteko hartu duen erabakia hartu dugu hizpide.\nEusko Jaurlaritzako aurrekontuen negoziazioari eta Justizia Iñigorentzat plataformak egindako protestei erreparatu diegu arlo politikoan. Gizarte gaietan, berriz, Osakidetzako LEPaz ikerketa ez zabaltzeko Eusko Legebiltzarreko erabakia eta hainbat hezkuntza eragilek EAEko Hezkuntza Legeaz egindako eskaerak hartu ditugu hizpide. Kultura albisteetan Berri Txarrakek 2019rako iragarritako etenaldi mugagabeari eskaini diogu arreta. Azkenik, Athleticen hauteskunde kanpaina abian den honetan, hautagaitza bati elkarrizketa egin diogu.\nEusko Jaurlaritzaren 2019ko aurrekontuen inguruko eztabaida eta Eneko Compainsen tortura salaketak berriz artxibatu izana hartu ditugu hizpide arlo politikoan. Nazioarteko gaiei dagokienez, Jaka Horien auziaz Emmanuel Macron Frantziako presidenteak esandakoei erreparatu diegu. Gizarte arloan, Donostiako Tabakalerako Ubik liburutegiko langileen protestak hartu ditugu hizpide. Kultura albisteetan, Bizkaiko Bertsolari Txapelketako finalaren berri jaso dugu. Kiroletan, azkenik, Athleticen garaipen desiratuari.\nEGUNEKOA: politika, gizarte eta kultura albisteen bilduma\nEusko Jaurlaritzako 2019ko aurrekontuen negoziazioaren inguruko azken berriak eta Etxeratek Baionan, Gasteizen eta Iruñean egindako zapi kateak aipatu ditugu gai politikoetan. Gizarte gaietan, Bizkaiko Gotzaitegiak sexu abusuengatik kanporatutako apaizaz, Donostian abian den Feministaldiaz eta LABek hezkuntza laikorako egindako proposamenaz aritu gara. Azkenik, kultura eremuan, Durangoko Azokaren balorazioa jaso dugu.


Barazkientzako egiturak Sarea Ekogunea, Kutxa Fundazioa. Baratzegunea\nLekadun aihen-luze edo parrako askok (ilarrek, lekek, babarrunek...) eta baita zenbait kuiek eta tomatek ere, eusteko egitura behar izaten dute egoki garatzeko.\nMaterialik egokiena hurritz adar zupatzaileak dira, baina lizar adarrak, banbu-kanaberak eta hagatxo korrugatuak ere erabiltzen dira. Baratze Parkeetarako esku-hartze egokia izan daiteke hurritzak landatzea. Horrela, etorkizuneko ekoizpenerako hurritz adarrak izango baititugu.\nNolanahi ere, laborantzak zergatik zurkaizten diren azpimarratu behar da:\nModu egokian garatzeko eusteko egitura eskaintzen zaielako.\nLurra ukitzea eragotzi eta horrela aireztapena gehitzen da gaixotasunak saihesten direlako.\nLandaketa esparrua murriztu eta azalera garapen bertikalerako aprobetxatzeko.\nJorraldia eta uzta-lanak laguntzeko, makurtu beharrik izan gabe.\nHainbat teknika daude egiturak egiteko:\nALDERANTZIKATU FORMA DUEN BEHE EGITURA\nEgitura hau ezin hobea da ilarrentzat. Haga edo makilak “v” alderantzikatu forma eginez 90 cm bitartean eta metro bateko altueran eta nahi dugun luzaeran jartzen dira. Egitura zurruna osatuko dugu kable bitartez, eta ondoren, oilategietako sarea edo laukidun sarea jarriko dugu (zenbat eta lauki handiagoa izan, orduan eta merkeagoa izango da). Ikusi bideoa\nABANTAILAK: Era honetan ilarrak egituraren barneko aldetik geldituko dira eta txoriak ezin izango dira erraz sartu.\nDESABANTAILAK: jartzeko eta desmuntatzeko neketsua izan daiteke.\nLABORANTZAK: parra erdiko ilarrak.\n“V” FORMA DUEN GOI EGITURA\nEgituraren forma aurrekoa bezalakoa da, baina neurri handiagokoa. Garrantzitsua da zurkaitzak lurrean ondo iltzatzea. Horretarako, interesgarria da zurkaitzaren punta alaka formarekin moztea eta altzairuzko palankarekin zuloa egitea. Jarraian, haga edo makilak alderantzikatutako V forman jarriko ditugu 1,80 metrotara (2,5 metroko luzera duten hagak) metro bateko oinarria eta beraien artean 0.25 metrotara.\nABANTAILAK: Toki haizetsuetan egitura zurrunak sortzeko eta parrako laborantzentzat ezin hobeak dira.\nDESABANTAILAK: Landaketaren argitasun falta barneko aldean, eta horren ondorioz, produkzio txikiagoa ematen da.\nLABORANTZAK: lekak eta babarrunak.\nSare eta hesola bidez pareta bertikalak egiten dira. Horretarako, 2 metroko altueran ateratzen diren (2,5 metroko hesolak) eta 6 cm ø dituzten hesolak jarriko ditugu, bakoitzaren tartean 3 m utziko ditugularik. Horretarako, alanbre bidez egitura zurruna osatuko dugu eta hauei nylonezko sarea lotu ahal izango diogu. Ilara bat baino gehiago egin behar badugu, goiko aldea lotzen da beste haga batzuen bitartez, egitura zurrunagoa lortuz.\nABANTAILAK: argiztapen egokia lortzen da bi aldeetatik eta baita uzta onak ere.\nDESABANTAILAK: lanerako eta laborantzarako toki gehiago behar da.\nDENDA INDIAR ITXURA DUEN EGITURA\nKasu honetan egiturak lau aldetako piramidea osatzen du; horretarako, lau zurkaitz luze beharko ditugu. Oinarrian 1,5 m duen laukia osatuko dugu eta goiko aldean errafiazko sokarekin lotuko ditugu.\nABANTAILAK: egitura zurruna sortzen denez, egokia da toki txikietarako.\nDESABANTAILAK: Barruko aldea ez da ondo argiztatzen.\nLABORANTZAK: neurri txikidun kuiak edo kalabazak, lekak, babarrunak...\n1-1,5 metro ateratzen diren zurkaitzak bertikalki jartzean datza. Horretarako, 1,3-1,8 metro dituzten haga edo makilak erabiliko ditugu. Landatzerako orduan edo ereiten badira, lehen hostoak garatzerakoan jartzen dira.\nLABORANTZAK: tomatea, piparra, luzoker edo pepinoa, bruselaza.


HNOS. DURÁN – Fatxada eta pabiloien birgaitzea | Xare Sistemas\nHnos. Duran profesionalak dira fatxadak eta mota guztietako pabiloiak birgaitzen, barruko pinturak egiten eta zura tratatzen. Gaur, Gipuzkoako enpresa honetarako egin dugun web proiektua erakutsiko dizuegu.\nWeb orri berriaren edukiak garatzeko gakoetako bat zerbitzuen moldakortasuna izan da. Web orrirako landu ditugun egitura eta testuak bezeroaren beharretara egokitu dira, betiere SEO optimizatzeko jarraibideei jarraituz. Neurrira egindako proiektu hontan abangoardian egon nahi izan dugu, Hnos. Durán bezalako enpresa baten webguneak izan behar duen sinpletasuna eta erabilgarritasuna ahaztu gabe.\nEmaitza Hnos. Duranen online presentzia nabarmen hobetzea izan da, bai diseinuan, bai posizionamenduan. Web diseinu eta garapen berri bat, marka-irudia sustatzeko eta enpresaren zerbitzuak xede-publikoari hurbiltzeko pentsatua.\nXare-n neurrira egindako web garapen eta diseinuan profesionalak gara. Gure esperientzia eta neurrira egindako konponbideak eskaintzeko bermea zure zerbitzura jartzen ditugu. Laguntza behar duzu zure enpresaren webgunearekin?


Administrazio bideko jarduerak bertan behera uztea, Ekonomia Ituneko Arbitraje Batzordearen aurrean eskumen gatazka bat aurkeztu ostean - Ad Concordiam - Concierto Económico\nAdministrazio bideko jarduerak bertan behera uztea, Ekonomia Ituneko Arbitraje Batzordearen aurrean eskumen gatazka bat aurkeztu ostean\nAuzitegi Nagusiak, 2012ko azaroaren 12ko epaian, instantzian emandako epaia baieztatu du. Horren bitartez, Administrazio eta Ekonomia Auzitegi Nagusiaren erabakia gaitzetsi zen; izan ere, itunaren 66. artikuluan jasotako abstenitzeko betebeharra urratu zuen mahaigaineratutako gaiaren funtsa sakontasunez jorratzerakoan. Gaia hauxe da: lurralde komunean egozgarriak diren eragiketen bolumena zehazte aldera, Nafarroan egindako eragiketak kontuan hartzea, Ekonomia Itunaren Arbitraje Batzordearen eskumena alde batera utziz. Azken hori izan beharko da eztabaidagarria den gai horren inguruko iritzia ematen duena.


Dantza tradizionalaren esker onak – Dantzagune\nHurrengo abenduaren 4an, ostirala, DANTZA TRADIZIONALA eta BIZKAIKO DANTZARIEN BILTZARRArekin lotura duten pertsona zein entitateei esker onak emateko ekitaldia ospatuko dugu.\nEsker on hauekin gure dantza tradizionala, gure kulturaren oinarri eta nortasun adierazpena, hedatzen era batean edo bestean, baina beti ixilik, lagun eta entitateek egindako lana ikusgarri egin nahi dugu.\n“Dantza tradizionalaren esker onak” ekitaldiak dantza tradizionalarekin eta Bizkaiko Dantzarien Biltzarrarekin lotutako pertsonak eta erakundeak balorean jartzen ditu, gure kulturaren funtsezko eta nortasun-sinboloa den dantza tradizionalaren hedapenean modu batean edo bestean lan egiten duten pertsona guztien lana, ia beti isilik, ikusarazteko.\nEkitaldia ostiralean, abenduaren 4an, ospatuko da Bilboko Guggemheim Museoan., 19:00etan.\nEkitaldia ikusi ahal izango dugu deia.eus kanalean edo hurrengo estekan https://www.youtube.com/watch?v=Ium9X9veL5s\nAurtengo ekitaldean, hauek izango dira omenduak:\nMª Rosario Martinez “Txaro”, bere ibilbideagatik dantza tradizionalean eta batez ere Irutasun dantza taldean.\nJesús Mayor, musika tradizionalaren arloan egindako lanari esker ona.\nAna Santacoloma bere lanagatik janzkereen arloan.\nPedro Lezameta, “Peto”, bere lana eta konpromezu erabateko euskal dantza tradizionala eta folklorearekin, baita bere borondatezko lan itzela Bizkaiko Dantzarien Biltzarra zein Euskal Dantzarien Biltzarra.\nCatégorie : Bizkaia 2020-12-03 Laisser un commentaire


Mini aurreselekzioetarako hitzordu berria | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak, Selekzioak » Mini aurreselekzioetarako hitzordu berria\nMinien aurreselekzioak hasi dira aipatzen eta Euskadi eta Nafarroako Txapelketara arte ez dira geldituko. Hori bai, hautatzaileak jokalariak aztertzen ari dira astero deialdiak berrikusteko.\nBizkaiko MINIBASKET MAILAKO EMAKUMEZKOEN aurre-hautaketaren deialdia bidaltzen dizuegu. Entrenamendua , datorren igandean, maiatzak 15, Deustuko La Salle Ikastetxean (kiroldegian).\nBizkaiko MINIBASKET MAILAKO GIZONEZKOEN aurre-hautaketaren deialdia bidaltzen dizuegu. Entrenamendua , datorren igandean, maiatzak 15, Deustuko La Salle Ikastetxean (kiroldegian).\nJesuitak Ikastetxean 2011ko Mini Topaketaren deialdia Hurrengo sarrera :


COVIDa ezagutu genuenekoak | Bizigiro | Berria\nBalio artistiko edo zinematografikoarengatik baino gehiago, lekukotasun gisa duen balioagatik merezi du ikustea Felix Colomer Vallesen Vitals. Una historia humana telesail dokumentala (HBO, 2021). Sabadellgo Parc Tauli erietxeko pazienteen eta langileen gorabeherak jasotzen ditu, duela urtebete grabatuak, iazko martxotik ekainera bitartean; COVID-19 deritzogun birusa gure artean sartu eta etxekotu berria zelarik, ordura arteko errealitatearen alderdi asko hankaz gora jarriz, eta osasungintzako langileak errealitate ezezagun eta beldurgarri baten aurrean ipiniz. HBOko katalanezko lehendabiziko telesaila dela esanez aurkeztu dute, katalanez ez ezik gaztelaniaz ere sortua badago ere, unean uneko protagonistaren arabera.\nDuela urtebete osasungintzako langileei jotako txaloen oihartzuna luzatzen du Vitalsek, eta orduan ospitalera joan beharrik gabe pandemiari etxeko balkoitik begiratzeko zortea izan genuenoi handik ikusi ezin genuen errealitatea erakusten digu, edo haren alderdi batzuk behintzat. Ez da gutxi bere horretan hori ere, baina hortik haragoko ezer eskatzea akaso gehiegi eskatzea izan daiteke kasu honetan.


Ogasunak moduluen araberako tributazioa %2,5 jaitsi du PFEZn autonomo eta ETEentzat | Consumer\nOgasunak moduluen araberako tributazioa %2,5 jaitsi du PFEZn autonomo eta ETEentzat\nNeurria nekazaritza, abeltzaintza eta basogintzako jarduerei ere aplikatuko zaie.\nZenbatespen objektiboaren metodoaren bidez aitorpena egiten duten autonomo eta ETEek moduluen etekin garbiaren %2,5eko beherapena izanen dute 2009an eta 2010ean. Ekonomia eta Ogasun Ministerioaren erabaki hori Lan Autonomoaren Mahaian hartutako erabakien ondorio da, krisiaren ondorioz jarduera ekonomikoak behera egin duelako.\nNeurri “berezi” hori nekazaritza-, abeltzaintza- eta basogintza-jarduerei ere aplikatuko zaie, Ogasunak jakinarazpen batean adierazi duenez. Elena Salgadok zuzentzen duen saila, beraz, 2010. urterako Pertsona Fisikoen Errentaren gaineko Zergaren (PFEZ) zenbatespen objektiboaren metodoa eta Balio Erantsiaren gaineko Zergaren (BEZ) araubide berezi erraztua, “moduluen ordena” izenarekin ezagutzen dena, garatzen dituen ministro-aginduaren jendaurreko erakustaldiaren izapideari ekin dio. Jendaurrean egoteko epea zazpi egun baliodunekoa da, eta, ondoren, agindua onartu ondoren, Estatuko Aldizkari Ofizialean (BOE) argitaratuko da; beraz, argitaratu eta biharamunean hartuko du indarra.\nAgindu honek 2009. urtean indarra duen moduluen egitura errespetatzen du eta, beraz, urte horretan aplikatzekoak diren moduluak eta horiek aplikatzeko jarraibideak mantentzen dira. Hala ere, langile autonomoei, besteak beste, eragiten dieten berritasun batzuk nabarmentzen dira, bai eta ezgaitasuna duten pertsonen kontratazioaren aldeko aldaketak ere.\nKolektibo horretako pertsonen kontratazioa sustatze aldera, kasu horietan kontratatutako langileak zenbatzeko aplikatzen den kenkariaren portzentajea hobetu da, gaur egun% 40tik% 60ra igo baita. Ildo beretik, ezgaitasuna duten pertsonen autoenplegua sustatzeko, jarduera hasteagatiko indize zuzentzaileak% 20 hobetu dira. Jarduera hasteagatik gaur egun dagoen indize zuzentzailea (%80 lehen urtean, %90 bigarrenean) handitu egiten da autonomoa ezgaitasuna duen pertsona denean, eta %60 eta %70 izatera pasatzen da.\nBEZaren araubide berezi erraztuan egindako aldaketei dagokienez, 2010eko uztailaren 1etik aurrera zerga horren tasa orokorra eta murriztua igo egin direnez, aplikatu beharreko moduluak berrikusi dira, urte osoan banatutako tasen igoera jasotzen duen taula bakarra onartuz.\nTaula hori aplikatzeari dagokionez, tasen igoeraren eragina atzeratzeko, 2009ko ekitaldian indarrean egon zen taula aplikatuko da 2010eko hiruhilekoko kuotak kalkulatzeko (lehen hiru hiruhilekoak). Hala ere, agindu berri honen ondoriozkoa erabiliko da laugarren hiruhilekoari dagokion kuota kalkulatzeko. Orduan eginen da modulu berriei dagokien erregularizazioa.\nbeherapen módulos en el irpf-eu tributazio


‘Escépticos’ saioa eta transgenikoen gaineko bertsio ofiziala | Mundua ez da biribila\nHasiera » Gizartea » ‘Escépticos’ saioa eta transgenikoen gaineko bertsio ofiziala\nAtalak: Gizartea, Hedabideak, Osasuna, Zientzia eta teknologia\nEider Carton | 2011 azaroa 18 at 11:21\n“Niretzat, betidanik, eszeptiko izateak bertsio ofiziala ezbaian jartzea esan nahi izan du” diozu Unai, eta ez dut uste hori denik eszeptiko izatea. Baieztapenak bere horretan ez onartzea da jarrera eszeptikoa izatea, hau da, autoritate printzipoari uko egitea, eta datuetan, frogetan oinarritutako baieztapenak ematea ontzat.\n“Bertsio ofiziala” bezalako esamoldeek, niri behintzat, konspirazioen mundua ekartzen didate gogora, eta gaizki ulertutako eszeptizismoan erortzeko arriskua.\nEuren burua eszeptikotzat hartu eta dogmatiko jokatzea leporatzen diezu Escépticos saioaren egileei, eta, izan liteke batzuetan hala aritu izana, baina, berriz diot, ez dakit zergatik nahasten duzun hori bertsio ofizialaren ideiarekin. Izan ere, berdin-berdin izan daiteke dogmatiko zuk aipatzen duzun “bertsio ofiziala”-ri aurre egiten dion edonor.\nEscépticos saioaren balizko eszeptizismo dogmatikoa dela eta, zientziakultura blogean argitaratutako artikulu hau uzten dut hemen, eztabaidaren muina ondo jasotzen duela iruditzen zait eta.\nEszeptizismoaz eta dogmatikoaz gain, zientziaren eta zientzialarien harrokeriaz egiten du amaieran gogoeta artikuluak, eta, nik behintzat, hor ikusten dut ahulen Escépticos saioa: dogmatikoa baino, harroa.\nunai-brea | 2011 azaroa 18 at 11:27\nMila esker zure ekarpenagatik Eider. Ezagutzen dut bidali duzun artikulu hori, eta erabili izan dut, izan ere, gai honetaz neure burua ilustratzeko.\nGorka Bereziartua | 2011 azaroa 18 at 12:46\nProblema nagusia zera da: zientziAri buruz hitz egiten dutela Escepticos saioan (baita antzeko diskurtsoak dauzkaten pertsonek ere, Juan Ignacio Pérez Iglesiasek bezala). Eta bitxia egiten zait beste esparru batzuetan transbertsalitatea hainbeste aldarrikatzen den garaiotan mota honetako eztabaidetan hain monolitiko izatea.\nHau da: transgenikoez ari gara hizketan eta irudi du zientziA, bat eta bakarra, arduratu daitekeela aferaz. Transgenikoen gaiak borreroak baino aurpegi gehiago ditu ordea. Bioteknologiatik hel diezaiokezu, noski, eta aterako dira ebidentziak esateko transgenikoak erabat kaltegabeak direla (edo justu kontrakoa).\nNi ordea zientziaren beste esparru batetik nator eta hurbilagokoak ditut zientzia ekonomikoak. Eta horietatik ere aferari buruzko ebidentzia aski interesgarriak atera daitezke: transgenikoei esker aberasten diren enpresak, horretarako ikerketa lerro batzuk bultzatzen dituztenak, beste batzuk itotzen saiatzen direnak. Botere-harremanak hain ondo aztertzen dituzten zientzia politikoetatik ere hel diezaiokegu gaiari nahi izanez gero. Informazio zientzietan formatutako pertsona baten lana da Marie Monique Robinen ‘Le monde selon Monsanto’.\nBaina ez, afera honetan, energia nuklearrarenean bezala, zientziAlari batzuk teologiatik hurbilago daudela ematen du, Maria ama eta birjina zela sinesten zutenen fede beraz sinesten baitute diruak eta botereak ez dutela ikerketa zientifikoekin larrua jotzen.\nEider Carton | 2011 azaroa 18 at 13:38\nEgia da esaten duzun hori Gorka. Transgenikoek eta, oro har, edozein teknologiaren aplikazioak ditu aurpegi asko, eta denak hartu behar dira kontuan, eta baita, jakina, aurpegien arteko erlazio eta dependentziak guztiak ere. Gaiak duen konplexutasun guztiarekin.\nBaina era berean garrantzitsua da garbi izatea noiz ari garen hizketan ebidentzia zientifiko hutsaz, jakintza hutsaz esango dut, eta, noiz, kezka, interes eta azpijoko sozioekonomiko, politiko edo industrialez. Jarduera zientifikoa ez dela horretaz guztiaz libratzen? Jakina, ezetz. Zientzia pertsonek egiten dugu, eta, giza jarduera guztiak bezala, pertsonen mixeria guztien mende ere badago.\nNik ez dut uste transgenikoen gaia zientziaren ikuspegitik bakarrik aztertu behar denik, ezta gutxiago ere. Baina gaiak duen zientziaren aurpegiari heltzen zaionean, uste dut aurpegi horri dagozkion parametroen erabera jokatu behar dela, transgenikoen aferan aintzat hartu beharreko beste alderdiak izkutatu gabe, eta haiei garrantziarik kendu gabe.\ntipitto | 2011 azaroa 18 at 13:38\nBaina zergaitik eskatu horrenbeste zehaztasun umorezko saio bati?\nJozulin | 2011 azaroa 18 at 18:56\nEszeptikook bilatu behar genuke sinestunak geureganatzeko bide eraginkorrago bat. House telesailean -uste dut- halako zeozer dio mediku antipatiko honek: “Ez baduzu nahi zure sinesmenez barre egin dezadan, ez ezazu eduki hain sinesmen barregarririk”. Ateraldiak bere grazia badu ere, ez da hori bidea, horela ez dugu inor konbentzituko.\ne-gor | 2011 azaroa 20 at 20:32\nAdos Gorkarekin “Escépticos” saioan landutako gai asko (ez soilik transgenikoena, baita medikuntza alternatiboena, uhin elektromagnetikoena eta abar) ikuspegi sozioekonomikotik, politikotik eta bestelakoetatik ere azter daitezkeela, zientifikotik egiteaz gain. Baina telebistako saio horretan ikuspegi zientifikotik egiten dute, eta ikuspuntu horretatikoa beharko luke eztabaidak programari berari buruz ari bagara.\nAlde horretatik, programa horretan (eszeptizismo zientifikoan egiten den bezala) zientziaren munduan eta egun dugun ebidentziaren arabera dagoen kontsentsua da azaltzen dutena. Kontsentsu horretatik kanpoko iritziak ere beti daude, baita mundu zientifikokoak ere: transgenikoenean badaude, medikuntza alternatiboenean ere bai, uhin elektromagnetikoenean… Pentsa, eboluzioa ukatzen duten zientzialariak ere badaude! Baina zientzian ideiak onartuak izateko, beste zientzialari batzuen filtroa pasatu behar dute, metodo zientifikoa betetzen dutela ziurtatzeko: datuak eta frogak daudela, esperimentuak eta neurketak ondo egin direla, ondo azalduta daudela… Eta hori dena betetzen duten ideiak azalduz gero eta esperimentuak beste batzuk erreproduzitu eta konfirmatzen badituzte, ideia berriak onartuak izaten dira. Metodo zientifikoa oso tresna ahaltsua da egia jakiteko, zorrotza baina aldi berean irekia. Eta gauza baten inguruan zientziaren munduan kontsentsua badago, zerbaitegatik izaten da.\nEta badirudi orokorrean Unai ere ados dagoela ebidentzien beharraz eta metodo zientifikoaz gauzen egiazkotasuna afirmatzerakoan, “Escépticos”ek landutako beste gaien inguruan ez baitu kexurik. Baina bi kasutan zientziak dioena ez datorrenez bat bere usteekin, eta kasu horiek “zientziaren ikuspuntutik hain argi ez” daudela esanez, desegokiak iruditzen zaizkio programa eta eszeptizismo zientifikoaren mugimendu osoa… Hala ere, esan dudan bezala, zientziaren kontsentsu orokorretiko ahots diskordanteak kasu guzietan daude, eta ez dut uste horiek gehiago direnik Unaik aipatzen dituen bi kasuetan beste batzuetan (adibidez medikuntza alternatiboetan) baino. Eta jarrera horrekin berarekin, metodo zientifikoaren eta eszeptizismoaren aurka egiteko eta beraien usteak defendatzeko Unaiek adina arrazoi lukete homeopatek, tarotzaleek, antieboluzionistek edo kristauek…\nHala jokatuz, amai dezakegu zientziaren mundua interes ekonomikoekin lerratzen, askok egiten duten bezala. Eta gauza ezberdinak dira. Gauza bat da zientziaren ikuspegitik metodo edo teknologia baten arriskua edo efektibotasuna aztertzea eta beste bat metodo edo teknologia batez enpresa-munduak egiten duen erabilera. Ikuspegi ekonomikotik transgenikoen mundua aztertuko bagenu, ziur ia guztian bat etorriko ginela (landare-barietate berriak patentatu eta garesti saltzeaz, Monsantoz…). Eta industria farmazeutikoaren bidegabekeria eta tranpez ere ados egongo naiz ia guztian homeopatekin ere. Baina ez dugu ahaztu behar ere interes ekonomikoak alde guztietan daudela, hau da, homeopatia ere industria farmazeutikoa da, uhin elektromagnetikoen kasuan kobrearen industriak ere bere interesak izango ditu…\nAmaitzeko, apur bat “off topic” den kontu bat mahaigaineratu nahiko nuke. Iruditzen zait artikuluan aipatzen diren bi gai polemiko horiekiko (transgenikoak eta uhin elektromagnetikoak) eta medikuntza alternatiboekiko zientziak dioenaren kontrakoa sinisteko joera handia dagoela Euskal Herrian, eta esango nuke are gehiago jende ezkerreko eta ekologisten artean. Uste dut badagoela naturaren eta gauza naturalen inguruko mistizismo gehiegizko bat, diskurtso moduko bat dioena “naturala bada ona da eta kimika edo teknologia badu txarra”. Eta haiengandik bereizteko sortu bada ere, erlijioekin antzekotasuna ikusten diot naturismo horri, dogmatismoaz gain, “Jainkoaren obra ezin da ukitu” moduko mezua baitu finean, baina naturarekin. Hau dena ez diot polemizatzeko asmoarekin eta ez doa artikuluaren egileari zuzendua, irudipen bat konpartitu nahi nuen besterik ez, agian okerra izan daitekeena noski.\nEszeptikoak, ateoak... eta beste piztia batzuk - Baga, biga, bloga! - [...] ateoak... eta beste piztia batzuk Unai Brea Argiako kazetariaren blogean eztabaida interesgarria dago Escépticos saioaren inguruan. Biziki gomendatzen…\n“Etorkizuneko uztak”, Marie-Monique Robinen azkena Arte katean urriaren 16an - [...] Le Monde selon Monsanto eta Notre poison quoitidien (Eguneroko gure pozoia) filmetan bezala liburutan klasikoak utzi dizkigun Marie Monique…


Askotariko kultur ekintzak urrian zehar - Arrasate - Goiena.eus\nAskotariko kultur ekintzak urrian zehar\nJokin Guridi 2017-09-28 10:31\n'Martinak bere istorioa aurkitu zuenekoa' antzezlanaren momentu bat.\nAmaia Antzokia eta Kulturateren artean banatuko dira ikuskizun guztiak. Hilabetean zehar zinea, antzerkia, musika eta bestelako ekintza kulturalak bildu baitu Arrasateko Udalak urriko kultura gidan.\nZinemak izango du presentzia nabarmenena urrian zehar, astearteko zinea, asteburukoa eta haurrentzat zuzendua denaren baturak 14 film ikusteko aukera eskainiko baitu Amaia Antzokian. Tartean, Donostia Zinemaldian estreinatu berri den Handia filma, edota Juan Bautista Berasateguiren Nur eta Herensugearen Tenplua.\nIkus-entzunekoei dagokionez, zinemaz gain antzerkia ikusteko aukera ere egongo da hurrengo hilabetean. Tanttaka antzerki taldeak Soka izeneko obra ekarriko du Amaia Antzokira urriaren 8an, soinketako irakasle baten errua eta erantzukizunaren arteko hausnarketa. Haurrek, urriaren 28an izango dute antzerkiarekin hitzordua, Martinak bere istorioa aurkitu zuenekoa obra eskainiko baitu Maumak. Bertan, genero-identitatea haurtzaroan jorratzen da hegazkinak pilotatu nahi dituen Martinaren istorioan. Honetaz gain, Erradikalak gara! ikuskizuna eskainiko dute Ane Labakak eta Beatriz Egizabalek, urriaren 20an, antzerkia, ipuin kontaketa eta bertsolaritzaren artean mugitzen den ikuskizuna.\nMusikak ere izango du bere tartea, Nathy Peluso eta Nizuri Tazuneri artisten hip hop doinuak entzuteko aukera izango baita urriaren 21ean. Lehena, Argentinan jaiotako nomada musikala da, musika beltzetik edaten duen emakumea, eta horren gainean bere errimak botatzen dituena. Bigarrena berriz, euskarazko rapean ezagunak diren Norzzone eta Faniren proiektua da, Hawa eta Maisha ekoizleekin elkarturik.\nAzkenik, egitraua osatzen dute Emeek Emana eta Julio Galartaren mendeurrenean erakusketek eta Recuperando la experiencia colectiva e historica de las mujeres hitzaldiak, azken hau urriaren 4an, Julia Monge eta Zuriñe Rodriguezen eskutik.\nBibliotekako Egunak eta Literatur Solasaldiak\nUrriaren 24an ospatuko da Bibliotekaren Eguna, Giza Bibliotekarekin, baina bai aurretik bai ondoren bestelako ekintzak antolatu dira Bibliotekako Egunak izenpean. Imanol Ituño magoa ere izango da urriaren 5ean, eta Iraungorriko Marimiri itzal-titere antzezlana ikusteko aukera izango da urriaren 26an. Hurrengo egunean, urriaren 27an, Mursego Eibarko artistak Gloria Fuertesi ikasitako poemak ikuskizuna eskainiko du.\nLiteratur Solasaldiak ere hasiko dira urrian eta hilabetean behin abendua arte idazle batekin bere obraz hitz egiteko aukera izango da Kulturaten. Lehen gonbidatua, Julen Belamuno izango da Gaueko zaintzailea izeneko liburuarekin, urriaren 26an.


2017ko abendua - EVE\nEzagutu energia > Energia Euskadin > Energia egoeraren behatokia > 2018 > 2017ko abendua\nEuskadin kontsumitutako elektrizitateak %4,9 egin zuen gora abenduan, 2016. urteko hil berean izandakoaren aldean. Arloka, industrian %3,8 igo zen, etxekoan %12,3 eta hirugarren sektorean edo zerbitzuetan, berriz, %0,4 jaitsi zen.\n2017. urtean metatutako kontsumoak %2,3 egin zuen gora, 2016an izandakoarekin alderatuta; etxeko sektorean %1,7 jaitsi zen, zerbitzu arloan %0,9 eta industrian, ordea, %4,1 egin zuen gora. Urte honetan, industrian gora egin duten sektoreak, besteak beste, hauexek izan dira: zementua (+%4,2), kimikoa (+%6,2), beiragintza (+%6,5) eta siderurgia zein galdagintza (+%6,4).\nAbenduan, gas naturalaren guztizko kontsumoak %2,3 egin zuen gora, 2016ko abenduan izandakoarekin konparatuta. Zentral termikoena %25,6 jaitsi zen eta gainerako sektoreena, aldiz, %7,4 igo zen.\n2017. urtean metatutako kontsumoak %5,8 egin zuen gora, aurreko epealdiaren aldean, (+%15 CCTT-n eta +%4,2 gainerako sektoreetan).\nAzaroan, garraioan erregaien kontsumoak %17,1 egin zuen gora, 2016. urteko hil berean izandakoarekin alderatuta.\nAzarora arte metatutako kontsumoa %6,9 igo zen, 2016koarekin erkatuta. Hala, gasolinen kontsumoak %5,2 egin zuen gora eta A gasolioarenak %7,1.\nAbenduan, munduan petrolioaren kontsumoa egunean 99,3 milioi kupel izan zen (2016ko abenduan izandakoaren aldean, %1,2 igo zen).\nEpealdi berean, Europar Batasunean %1,4 egin zuen behera kontsumoak, 13,9 Mbpd kantitatera iritsiz; Txinan %4,5 igo zen, eta 13,4 Mbpd kontsumitzera heldu zen eta AEBetan %0,1 igo zen, eta 20 Mbpd kopuruan kokatu zen.\nMunduan, oro har, azken 6 hilabetean, eguneroko petrolioaren batez besteko kontsumoa %1,5 igo da, Txinan %3, AEBetan %1,1 eta Europar Batasunean %2,3.\nEspainian, gas naturalaren kontsumoak %7,4 egin zuen gora abenduan, 2016ko hil horretan izandakoarekin alderatuta. 2017. urtean metatutako kontsumoak %7,9 egin zuen gora.\nElektrizitatearen kontsumoari dagokionez, gora egin zuen abenduan, %4, 2016ko abenduan izandakoaren aldean. 2017. urtean metatutako kontsumoa %0,6 igo zen, 2016an izandakoarekin alderatuta.\nEspainian, errepideetan erregaien kontsumoak %2,3 egin zuen gora azaroan, 2016ko hil berean izandakoarekin konparatuta; gasolinen kontsumoa %2,8 igo zen eta gasolioena %2,2.\nAzarora bitartean metatutako kontsumoak %2,5 egin zuen gora, 2016. urteko epealdi beraren aldean, (%2,4 igo zen gasolinena eta %2,5 gasolioena).\nBestetik, hegazkinetan erabiltzen den kerosenoen kontsumoak %6,7 egin zuen gora azaroan, eta azarora arte izandako kontsumo metatua %8,9 igo zen, 2016ko epealdi berarekin erkatuta.\nDeskargatu PDF • 2017ko abendua


Maulera joaten ziren ainarak ezagutzeko, proiektu transmedia bat sortu dute | Bizigiro | Berria\nMaulera joaten ziren ainarak ezagutzeko, proiektu transmedia bat sortu dute\nAinarak egitasmoa abiarazi dute, webdok batekin. 1870etik 1940ra, espartingintzan lan egitera joaten ziren neska gazte ugari Zuberoako hiriburura.\nMauleko espartin lantegi bat Maluta Films Tamaina handiagoan ikusi\nZaraitzu eta Errronkaritik (Nafarroa) eta Aragoitik (Espainia) 12-25 urte arteko milaka neska gazte joaten ziren Maulera, 1870etik 1940era, espartingintzan lan egitera, zola eta oihala jostera nagusiki. Sasoikako migrazioa zen hura, urrian jaioterritik abiatu eta apirilean itzultzen baitziren gazteak. Beste giro bat ezagutu zuten Zuberoako hiriburuan, eta Pirinioen beste aldean aurki ezin zitezkeen objektu eta arropa asko erosteko aukera izaten zuten. Migrazio istorio hura ezagutarazteko, Ainarak proiektu transmedia abiarazi dute Maluta Films (Donostia) eta 601 Producciones (Iruñea) ekoiztetxeek, Aldudarrak Bideorekin (Bidarrai, Nafarroa Beherea) batera. Martxan da jada Ainarak.eus webdoka, eta martxoan izen bereko dokumentala estreinatuko dute Euskal Herriko zinema aretoetan.\nBaionako Euskal Museoan proiektuaren aurkezpena egin dute gaur. Lizartzarekin batera, Bidakozarte elkarteko arduradun Gotzon Perezek, eta Mauleko Ikerzaleak elkarteko Robert Elizondok eta Joel Larroquek parte hartu dute. Datozen aste eta hilabeteetan, tankerako aurkezpen gehiago egin nahiko lituzkete, museoetan eta kultur etxeetan.\nLizartzak zera iragarri du: «Proiektu honetan, webdoka izango da bidea ireki eta gauzak erraztuko dituena». Euskaraz, frantsesez eta gaztelaniaz egongo dira webdokaren edukiak. Aurrerago, halaber, gaiarekin lotutako fitxa didaktikoak lantzeko asmoa dute. «Ikertzen jarraitu nahi dugu».\nGaiak gizarte ikuspegitik badu mamia. Nafarroako eta Aragoiko neska haien migrazioa generoaren araberakoa eta sasoikakoa zen, eta diruagatik egiten zen. «Emakumeen ahalduntze bat zegoen hor», aipatu du Ainarak-en zuzendariak. «Neska haiek bederatzi hilabete pasatzen zituzten etxetik at, lanean, beste emakume askorekin batera. Elkartasuna zegoen haien artean. Garrantzitsua da hori kontatzea. Izan ere, garai hartan emakume askok ez zuten erraza etxetik ateratzea». Horrez gain, Maulen «mundu berri bat» deskubritzen zuten. «Aurkitzen zituzten jantzi berriak, orrazkera berriak, ohitura berriak ere bai. Jauzi izugarria izan zen haientzat». 1900-1915 artekoa izan zen aldi garrantzitsua.\nLizartzaren irudikoz, garai batean askoz lotuago zeuden Euskal Herriko Hegoaldea eta Iparraldea, Pirinio inguruan. «Eta ez Ainaren bidaiengatik bakarrik, baizik eta harreman komertziala zegoelako. Iruñera joan baino, Erronkaritik nahiago zuten medikura edo beste zerbaitera Maulera joan. Ganaduan tratuan ibili behar bazuten, nahiago zuten Santa Grazikoekin [Nafarroa Beherea] eta Larrainekoekin [Zuberoa] egin. Eta Iruñera ere ez ziren gazteak neskame joaten». Egoera bestelakoa da gaur egun. «Askotan ematen du bizkarra emanda bizi garela». Hortaz, Ainarak-en helburuetako bat ere bada «sareak jostea» Iparra eta Hegoaren artean. «Gizarte egituratze aldetik, bultzada ematen ari zaio Pirinioen bi aldeetako harremanei».


Enpresa Ideia Lehiaketa - Bizkaia Gazteak - Bizkaia Gazteak\nEnpresa Ideia Lehiaketa\nLehiaketa 18 eta 35 urte bitarteko gazte guztiei zuzenduta dago, beti ere haien enpresa-ideiak (enpresa- edo produkzio-zentroa) Busturialdeko eskualdean kokatzen badira. Enpresa bat sortzeko ideiak edo dagoeneko sortu diren enpresak izan daitezke, baina Busturialdean egon behar dira, eta horien sustatzaileek adierazitako adin-betekizuna bete behar dute.\nITXIA Epea amaituta 2019/11/15


Irekia Eusko Jaurlaritza - Gobierno Vasco :: EHAA xedapena 201603847\nGaiak: ESPEDIENTE ADMINISTRATIBOAK; BABES-ERREGIMENA; MULTZO MONUMENTALA; ONDASUN KULTURAL KALIFIKATUA; ERAKUSKETA PUBLIKOA; HIRIGUNE HISTORIKOA; ALDAKETA; BERGARA\nXedapenaren zenbakia: 201600126\nHurrenkenaren zenbakia: 201603847\n2003/05/21ean argitaratutako 2003/04/29ko 200300096 DEKRETUA aldatzen du\nIkus 2015/09/25ean argitaratutako 2015/09/22ko EBAZPENA \nEuskal Autonomia Erkidegoak, Konstituzioaren 148.1.16 eta Autonomia Estatutuaren 10.19 artikuluen babesean, eskumen osoa bereganatu zuen Kultura Ondarearen arloan. Aipaturiko eskumen horretaz baliatuz, Euskal Kultura Ondareari buruzko uztailaren 3ko 7/1990 Legea onartu zen.\nEskumen horiek direla bide, apirilaren 29ko 96/2003 Dekretuaren bidez, Bergarako hirigune historikoa, monumentu-multzo izendapenaz, kultura-ondasun deklaratu zen.\nKultura Ondarearen Zentroko zerbitzu teknikoek txosten bat eman zuten Errekalde jauregiari eta haren lorategiari dagokion mugaketan dagoen desdoitzeari buruz, eta beste mugaketa-plano bat proposatu zuten.\nKultura, Gazteria eta Kiroletako sailburuordearen 2015eko irailaren 22ko Ebazpenaren bidez (irailaren 25eko EHAA, 183. zk.), hasiera eman zitzaion Bergarako hirigune historikoa (Gipuzkoa), Monumentu Multzo izendapenaz, kultura-ondasun deklaratu zuen apirilaren 29ko 96/2003 Dekretua aldatzeko espedienteari. Ebazpen horrek jendaurrean jartzeko eta interesdunei entzuteko izapidea ireki zuen.\nInformazioa jendaurrean jartzeko eta interesdunei entzuteko izapidea egin ondoren, Iñigo Garitano Larrañagak, Antonio Mancha Yanguasek, Esther Fraile Hernandezek eta Iñaki Madinabeitia Barrenetxea-Arandok alegazio idatzia aurkeztu zuten.\nIdazkian eskatzen zuten monumentu multzoaren mugaketaren barruan Errekalde jauregiko lorategi historikoaren partzela osoa sartzeko, basotxoa barne, azken honek osatzen baitu aipaturiko lursaila.\nEspedientean jasota dauden txostenak ikusita alegazioa onartzen da eta ondorioz, aldatzen da Bergarako hirigune historikoa jasotzen duen mugaketa-planoa Errekalde jauregiko lorategiko basotxoa bertan sartzeko.\nHori dela-eta, uztailaren 3ko Euskal Kultura Ondarearen 7/1990 Legearen 11.1 eta 12. artikuluetan ezarritakoarekin bat etorriz, Kultura Ondarearen Zentroko Zerbitzu Teknikoek egindako aldeko txostena ikusirik, 2016ko irailaren 6ko bilkuran Jaurlaritzako Gobernu Kontseiluak aztertu eta onetsita, eta Hezkuntza, Hizkuntza Politika eta Kulturako sailburuaren proposamena kontuan harturik, honako hau\nArtikulu bakarra.– Apirilaren 29ko 96/2003 Dekretuaren aldaketa onartzea. Dekretu horren bidez, Bergarako (Gipuzkoa) hirigune historikoa, Monumentu Multzo izendapenaz, Kultura Ondasun deklaratu zen. Aldaketa mugaketa berrian datza, dekretu honen eranskinean emandako planoaren arabera.\nHezkuntza, Hizkuntza Politika eta Kultura Sailak Jabetza Erregistroari Dekretu honen berri emango dio, Euskal Kultura Ondarearen uztailaren 3ko 7/1990 Legearen 26. artikuluan aurreikusitako eraginetarako. Era berean, interesdunei, Bergarako Udalari, Gipuzkoako Foru Aldundiko Kultura, Turismo, Gazteria eta Kirol Departamentuari eta Mugikortasun eta Lurralde Antolaketa Departamentuari, bai eta Eusko Jaurlaritzako Ingurumen eta Lurralde Politika Sailari ere jakinaraziko zaie.\nHezkuntza, Hizkuntza Politika eta Kultura Sailak Bergarako Udalari eskatuko dio udaleko hirigintza-araudia egokitzeko Monumentu Multzoaren mugaketa berriaren arabera, horrela Euskal Kultura Ondarearen uztailaren 3ko 7/1990 Legearen 12.2 artikuluan ezarritakoa betez.\nVitoria-Gasteizen, 2016ko irailaren 6an.\nIRAILAREN 6KO 126/2016 DEKRETUAREN ERANSKINA\nApirilaren 29ko 96/2003 Dekretuaren I. eranskina aldatu da: horren ordez eranskin honetako planoa jarri da.


Princesa Moderna: Zero espinhas ! ♥\nZero espinhas ! ♥\nHomens e mulheres por todo o mundo sofrem com a acne. Ela é uma doença que ocorre quando as glândulas produtoras de óleo da pele ficam inflamadas ou infectadas por alguma bactéria.


PDF Gratis College Threesome Euskal (Basque Edition) - Libro Descargar\nCollege Threesome Euskal (Basque Edition) por Amy Lee\nTitulo del libro : College Threesome Euskal (Basque Edition)\nAutor : Amy Lee\nCollege Threesome Euskal (Basque Edition) de Amy Lee está disponible para descargar en formato PDF y EPUB. Aquí puedes acceder a millones de libros. Todos los libros disponibles para leer en línea y descargar sin necesidad de pagar más.\nAmy Lee con College Threesome Euskal (Basque Edition)\nAnita Wellingtongo gazte eta polita, altu eta argala harrigarria figura bat, hemeretzi urte eta, azkenik, unibertsitatean literatura diploma bat lortzeko to off da.\negoitza gela bat campusean udan alokatu zuen denean merkeagoa da eta gehiegi gau bero bat edan du, eta bukatzen ohean bi ederrez, hard gorputz mutil batekin, aldi berean, bildu besterik ez zuen haiek tabernan campus, gau hartan oso berean.\nmutil gazte, barregarriena eta super beroa dira. Oraindik ez du horrelako ezer egin aurretik bere bizitzan. Threesome. MMF, hainbat orgasms, ahozko sexuaren, buttered bun, deskribapen beroa sexu-edukia, helduentzako edukia, 18+


2019-06-06 - Urola Kostako Hitza : Urola Kostako Hitza\nBerrikuntzekin dator Zestoako Antzerki Astea\nEkainaren 24tik 29ra bitartean, lau antzezlan ikusteko eta bestelako ekintzez gozatzeko aukera izango da Zestoan. Aurtengo edizioan, bi berrikuntza izango dira: mahai inguru bat eta ikastaro bat. Bihar jarriko dituzte sarrerak salgai.\nElena Errasti, Danbolin musika eskolako zuzendaria\nAldaketa garrantzitsuak egingo ditu metodologian Danbolin musika eskolak\nOrioko Danbolin musika eskolako lehen zikloko haurrek astean ordubeteko saioa izango dute datorren ikasturterik aurrera. Bestalde, bigarren zikloan, bost urtetik hiru urtera jaitsiko dute derrigorrezko musika mintzaira.\nAiora Larrañaga Solaberrieta eta Intza Unanue Arruabarrena\nAbiatu dituzte Bentako bidea konpontzeko lanak\nBenta bideko ezpondak berregiteko lanak 8 aste iraungo du eta 181.420 euroko kostua izango du, guztira.\nEskubaloiko euskal selekzioak eta Akitaniako selekzioak indarrak neurtuko dituzte larunbatean\nEuskadiko selekzioaren eta Akitaniako selekzioaren arteko partida izango da larunbatean Aritzbatalden. ZKE-ren 75. urteurrenaren harira antolatu dute.\nDatorren ikasturtean Aizarnazabalen eskainiko dituzten jardueretan izena eman daiteke\nAlaitsu dantza taldean, musika eskolan, antzerki tailerrean, zaintza zerbitzuan eta katekesian parte hartzeko izen-emateak zabalik daude.\nZarauzko Triatloiak aldaketak eragingo ditu trafikoan eta hondakin bilketan\nLarunbatean jokatuko dute Zarauzko Triatloia, 15:00etan hasita. Horren harira, Zarauzko zenbait errepide eta kale itxiko dituzte, eta aldaketak izango dira autobus zerbitzuan, trafikoan zein hondakin bilketan. Bestalde, ostiral goizetik aurrera, ezingo dira bizikletak utzi Lege Zaharren enparantzan.\nBertso munduan emakume izateaz aritu da Uxue Alberdi mahai inguru batean\nMartin Ugalde Foroan hartu zuen parte atzo Alberdik beste hiru bertsolarirekin batera, 'Emakumeak bertso munduan. Menderakuntzaren eta ahalduntzearen erradiografia bat' izenburupean. Alberdiren 'Kontrako eztarritik' liburuan agertutako ideietatik abiatu zen atzoko saioa, eta 'Berria' egunkariak bideoz jaso ditu hainbat zati.\n7. Usakume Colombaireen Tiraketa izango da igande honetan Aian\nAristerrazu zelaian izango da tiraketa, goizeko 10:00etatik 13:00etara eta arratsaldeko 16:00etatik 18:00etara.\nAzkoitia-Tolosa autobus zerbitzuen ordutegietan aldaketak izango dira larunbatean\nUK02 linean aldaketak izango dira larunbatean Azpeitiko XX. Rallysprinta dela eta. Azkoititik Tolosarako autobus zerbitzuetan, 16:00etan 19:00etan Azkoititik ateratzen diren autobusak ez dira aterako, ezta Errezildik Azpeitira doazen 16:30eko eta 19:30eko autobusak ere.\n'Kerik Gabeko Gazteak' lehiaketa irabazi dute Zaraguetako ikasleek\nGetariako EH Bilduk bilera irekia egingo du ekainaren 13an\nAlhondigan egingo dute bilera, 19:00etan. Herritarrak bilerara agertu eta beraien iritziak ematera animatu nahi dituzte.\nIkasturtean egindako lanak erakutsiko dituzte Zarauzko Artezaleakekoek\nBihar, larunbatean eta igandean izango da ikusgai Artezaleakeko kideek prestatutako erakusketa, Zarauzko Ebro Etxean.


Norberto almandoz mendizabal. (astigarragan 1893-sevillan 1970) DOC Gratis Descargar\nNorberto almandoz mendizabal. (astigarragan 1893-sevillan 1970) DOC Descargar Gratis\nEnlace de descarga : Norberto_Almandoz_Mendizabal_Astigarragan.doc\nInformación del archivo: norberto_almandoz_mendizabal_astigarragan.doc\nlibros thermomix djvu download , libros de paul yonggi cho doc file , libros de pandillerismo fb2 printer


Frontenis txapelketa, aurten bai - Soraluze - 2021-10-02 - Plaentxia.eus\nFrontenis txapelketa, aurten bai\nUbane Madera Zangitu 2021-09-03 13:30\n2019ko txapela Gaztela Leonera joan zen.\nPandemiak eragindako etenaldiaren ondoren, aurten bai jokatuko da Frontenis Txapelketa, Soraluze, mugituz! ekimenaren eskutik. Batetik, III. Frontenis Txapelketa mistoa izango da eta bestetik, Emakumezkoen I. Frontenis Txapelketa. Urriko lehen asteburuan jokatuko dira partidak eta izen-ematea zabalik dago. 16 urtetik gorako edozeinek parte har dezake.\nIaz, martxoan, pandemiak eztanda egin berri, bertan behera laga zuten Frontenis txapelketa. Ondoren, azaroan egiteko asmoa iragarri zuten, baina hori jakinarazi eta hurrengo astean, bertan behera laga behar izan zuten berau, pandemiari aurre egiteko Jaurlaritzak ezarritako neurri murriztaileen ondorioz.\nBada, iaz jokatu asmo ziren bi txapelketak aurten jokatuko dituzte, urriaren 2an eta urriaren 3an, hurrenez hurren. Urriaren 2an, III. Frontenis Txapelketa mistoa jokatuko dute. Eta hurrengo egunean eta estreinako aldiz, Emakumezkoen I. Frontenis Txapelketa.\nIzena non eman\nBi kasuetan, txapelketan parte hartzeko izen-ematea zabalik da, irailaren 28ra arte. 12 euro ordaindu behar da bikoteko. Izena eman daiteke honako bi bideetako bat baliatuta: 943 75 24 66 edo kirola@soraluze.eus. 16 urtetik gorako edozein kirolzalek parte har dezake.\nEmakumezkoek ligaxka ere bai\nEmakumezkoen I. Frontenis Txapelketari dagokionez, inguruko emakumezkoak erakartzeko helburuarekin, bi ligaxka egingo dituzte, bata inguruko emakumeen artekoa eta bestea kanpotik datozenen artekoa. Bi ligaxketako bikote irabazleek elkarren kontra jokatuko dute finala.\nFrontenis txapelketako partidak Arane Kiroldegiko frontoian jokatuko dira, artengo horia motako pilotarekin.


'Lehen Aukera' programak laguntzak ditu gazte langabeak euskal enpresetan kontratatzeko | El Diario Vasco\nCosta Urola'Lehen Aukera' programak laguntzak ditu gazte langabeak euskal enpresetan kontratatzeko\n'Lehen Aukera' programak laguntzak ditu gazte langabeak euskal enpresetan kontratatzeko\nLanbide. Laguntza euskal enpresetan langabeak hartzeko. / AMAXKAR\nEuskal enpresetan gazte langabeak kontratatzeko laguntzak emango dira eta eskaerak aurkezteko epe-muga azaroaren 10a izango da\nJUAN MARI ZUBIAURRE GETARIA. Jueves, 21 septiembre 2017, 08:48\nLanbide-Euskal Enplegu Zerbitzuak 'Lehen Aukera' programaren deialdia egin du. Programa horren bidez laguntzak emango dira gazte langabeak euskal enpresetan kontratatzeko. Eskaerak aurkezteko epea azaroaren 10ean amaituko da.\nEzarritako baldintzak honakoak dira; gazteekin sinatutako kontratuetako lanpostuak EAEko lantokietan bete behar izatea. 2017ko abenduaren 10 baino lehen hastea. Gutxienez 6 hilabeteko iraupena izatea eta azkenik lanaldi osoa edo partziala (inoiz ez ezarritako lanaldiaren % 70etik beherakoa)izatea.\nKontratu bakoitzeko diruz lagundutako zenbatekoa titulazio akademikoaren arabera zehaztuko da. Urteko gutxieneko ordainsari gordina (aparteko ordainsariak barne) 18.000 eurotik 11.200 eurotara joango da titulu akademikoaren arabera. Praktikaldiko kontratuei dagokionez, 6 hilabeterako diru-laguntza 4.500 eurotik 2.800era pasatzen da eta 12 hilabeteko diru-laguntza berriz, 4.950 eurotik 3.080 eurotara. Kontratu mugagabeei dagokionez, lizentziatura, ingeniaritza, arkitektura edo Masterra-Boloniako Plana dutenak 7.600 euro jasoko dituzte. Hortik beherako titulazioak, 6.700 euro unibertsitateko diplomatura, ingeniaritza teknikoa, arkitektura teknikoa edo Unibertsitateko Gradua-Boloniako Plana) dutenak. Goi mailako heziketa zikloak (LH II) 5.900 euro eta erdi-mailako heziketa zikloak (LH I), oinarrizko lanbide heziketa eta profesionaltasun ziurtagiriak 5.200 euro.\nInformazio gehiago jasotzeko jo Urola Kostako Udal Elkartera, Enpresentzako Zerbitzuak. Telefono zenbakia 943890808 eta posta elektronikoa osainz@urolakosta.eus.\nIñaki Olazabal expone en la galería Luis Burgos Amplia oferta para aprender euskera en el euskaltegi de AEK del edificio de KTA


Simspray – Tknika\nHome / Baliabidea / Simspray\nErrealitate Birtuala heziketarako ingurune berriak sortzen dituen erreminta bat da.\nErrealitate Birtualeko simulagailuei esker, murgiltze-esperientzia aberatsak sor ditzakegu. Hauek gai izango dira ikasleen arreta arrapatzeko, edukien prozesamendua hobetzeko eta talde lanerako abileziak garatzeko.\nSimSpray murgiltze-simulagailua da pistolaz margotzen ikasteko, HVLP, Airless eta Air-Assisted margotze prozesuetara bideratuta.\nBisualizazioak, puntuaketa zehatzak eta jarraipenerako erremintek heziketa indartzen duen berrelikadura jarraia ematen dute. Simulatutako margo errealistak estalduraren kalitatea, estalduraren lodiera eta margotzailearen teknikak egindako akatsak islatzen ditu.\nEkipamendu honen inguruko ikastaro edo tailer batetan parte hartu izana edo 2 orduko prestakuntza egin Tknikan.\nEAE-ko LHko zentroen sareko irakaslea izatea.\nEkipamendua garraiatzeko, 70 x 70 x 114 cm-ko gurpildun kaxa batean bilduta dago eta 50 kg pisatzen ditu.


Irudia | Formatuak | Larrabetzu Euskal Herria\nHIRIX aplikazioa berritu da #larrabetzu\nIrudia 2018-10-17 larrabetzutik Utzi iruzkina\nAtzoko hitzaldian, HIRIXen aukera berriak aurkeztu ziran:\nElkarteak-dendak-tabernak>> informazioa, abisuak, eskeintzak… zuzenean aplikazioan jarri ahal izango dabe.\nFACEBOOK-TWITER eta HIRIXen automatikoki publikatuko ziran.\nTAULA zerbitzu berri bat: Auzokideak iragarkiak jarri ahal dabez: erosi, saldu, elkarbanatu….\nAyer se presentaron los nuevos servicios de la aplicación para moviles municipal de LARRABETZU, HIRIX:\nLOS COMERCIOS, ASOCIACIONES, GRUPOS DEPORTIVOS… pueden tener su cuenta en HIRIX y subir directamente cualquier información a la aplicación, que automaticamente se publicará en HIRIX y las cuentas de TWITER -FACEBOOK del autor.\nServicio de tablón de anuncios. Cualquier vecina, vecino puede colgar en la apilcación a la vista de todo el mundo un aviso de compra, venta, alquiler, compartir servicios….\nKontzertua loroño auzoan #larrabetzu\nIrudia 2015-07-29 larrabetzutik Utzi iruzkina\nHau da kulturbilgunetik bialdutakoa:\nBosgarren urtea beteko du irailean Larrabetzuko Kulturbilguneak eta elkartu ginenetik Larrabetzun kultura zelan, norentzat, noiz, non hausnartzen gabiz etenbarik. Hausnarketa horretatik dator Kultura auzoetara proposamena.\nUrteotan konturatu gara kultur eskeintza, jai jakinetakoa salbu, Urian zentralizatzen dugula eta akaso ahalegina egin beharko genukeela auzoetan ere kultur ekitaldiak antolatzen, bai kanpotik ekarritakoak bai larrabetzuarrok sortutakoak ( herrian hamaikatxu sortzaile ditugu: musikariak, dantzariak, idazleak, bertsolariak, aktoreak…)\nPetti ren kantaldia da gure lehen proposamena eta uste dugu Uritik kanpo bizi garen herritarrok ere proposatu beharko genukeela norbere auzoan zein kultur ekitaldiz gozatu gura dugun.\nHalandaze,, bidali zuen proposamenak kulturbilgunea@gmail.com e-lbidera edo etorri gutako edozeinengana.\nOHARRA: Euria dela-eta, gaurko kantaldia Ankapalu barruan izango da. Sarrera debaldekoa da.\n20:30ean hasi eta 21:30ean amaituko da.\nLOROÑO AUZOAN, Uztailaren 29an.\nIrudia 2015-07-20 larrabetzutik Utzi iruzkina\nUztailaren 26an kontzertua moro´s pubean\nKontzertua HORIBAIen: #perotachingó #larrabetzu\nIrudia 2015-07-16 larrabetzutik Utzi iruzkina\nLarrabetzutik.org bisitak #larrabetzu\nHemen azkenengo hileetako bisiten datuak…\nSan ignazio 2015 #larrabetzu\nIrudia 2015-07-14 larrabetzutik Utzi iruzkina\nHerria, Kultura, larrabezua\nIrudia 2015-07-12 larrabetzutik Utzi iruzkina\nON aldizkarian irakurritakoa.\nEuskalherria, Herria, Kirolak\nUritarra San Ferminetan #larrabetzu #uritarra\nIrudia 2015-07-08 larrabetzutik Utzi iruzkina\nHemen lagunek bialdutako argazkiak.


Erakutsiz 132 nongo 246 Jabetzak - PAG 11/21\ntxaleta - Elche pedanias (Algoda) , Eraikitako azalera 140m2, 3300m2, 3 Gelak, 2 bainugelak.\n115.000 € - 500 €/hilabetea\nMerkataritza-lokala - Elche (Sector Quinto) , Eraikitako azalera 111m2.\npisu - Elche (Altabix) , Eraikitako azalera 104m2, 3 Gelak, 1 bainugelak, Igogailua.\npisu - Elche (Centro) , Eraikitako azalera 109m2, 3 Gelak, 1 bainugelak, Igogailua.\npisu - Elche (Raval - Puertas Coloradas) , Eraikitako azalera 95m2, 3 Gelak, 2 bainugelak, Itsasora distantzia 15...\npisu - Elche (Campo de futbol) , Eraikitako azalera 107m2, 3 Gelak, 2 bainugelak, Igogailua.\npisu - Elche (Centro) , Eraikitako azalera 100m2, 3 Gelak, 1 bainugelak, Igogailua.\npisu - Elche (Sector Quinto) , Eraikitako azalera 111m2, 3 Gelak, 2 bainugelak, Igogailua.